
Restituiri de decembrie... 


Să vorbim despre alegeri?!... Sau să vorbim despre 
Ziua Constituţiei? |... Sau nu. Sau da. Să vorbim despre 
Ziua Naţională a României? Sau despre Sfântul Nico- 
lae, Moş Crăciun... sau Moş Gerilă?... Hai să le luăm 
pe rând, că e lună de decembrie, şi toate aceste teme sunt 
de actualitate! 

Despre alegeri chiar nu vorbim! Lăsăm să vorbească 
faptele viitorului. Şi atunci vom face o RESTITUIRE 
cuvenită, pe măsura lucrurilor ce se vor petrece! 


Constituţia are şi ca o zi! Nu e zi de onomastică şi nici 
aniversară! E o zi! Ziua Constituţiei, introdusă pentru 
prima dată în calendarul Zilelor de Zile... ale României 
de către un Parlament postdecembrist în 1995. Nimica rău 
în treaba asta! Constituţia unei țări e ICOANĂ, e AL- 
TAR, e CRUCE, ICONOSTAS... e cea mai sfântă lege, 
primă si de căpătâi! Deci nu e o barieră peste care sar du- 
lăii, pe sub care trec vulpoii şi de care dau cu capul fraie- 
rii! Nu! În plus, Constituţia este cea care stabileşte forma 
de guvernământ. Când a venit Carol I, a adus cu el şi o 
Constituție, de model european, din 1866, de la 1 iulie, 
devenind practic prima Constituţie a României moderne. 
Apoi, România a devenit Regat, cu cele două provincii 
Valahia şi Moldova împreună, aşa că din 1881 Constitu- 
ţia României. ne vorbeşte despre MONARHIE... trecând 
printr-o modificare la 1923, după unirea cu țara întreagă, 
până hăt departe... la 30 decembrie 1947...când Mihai I, 
semnează actul de abdicare...Şi devenim REPUBLICĂ! 
Apare altă Constituţie în 1948! Şi tot aşa. Până la 1989, 
tot în decembrie, când se revine la pluripartidism... cu 
cameră şi senat dar tot republică... semiprezidențială... 
odată cu noua Constituţie din 1991, revizuită apoi şi adă- 
ugită un pic în 2003. Unii spun că încă mai aşteaptă re- 
venirea la MONARHIE! Ar fi tot un fel de 
RESTITUIRE?!... 

Pe 1 decembrie, fie că suntem sau nu în postul Cră- 
ciunului, sărbătorim! Şi chiar nu e lucru de joacă! Pentru 
că pe 1 decembrie 1918, la Alba Iulia a fost marcat un lu- 
cru bine făcut şi uite ca anii trec şi acuş... acuş... punem 
de 100 de ani de la marele eveniment de unire a ţării! 
Aşadar sărbătorim Țara Întreagă şi nu România Mare, 
după părerea mea, pentru că România e mare oricum! 

1 Decembrie este cu adevărat Ziua României Toate! 
Ziua României Întregi! 

S-a petrecut evenimentul sub Ferdinand Intregitorul 
de Ţară, alături de distinsa lui Regină Maria! Să nu ui- 
tăm! Sub un rege de origine germanică, am convins in- 
clusiv pe premierul francez Georges Benjamin 
Clemanceau, că România asta e: Întreagă şi Toată! Ro- 
mânia de la 1918! Asta aşa... că veni vorba de-o RE- 
STITUIRE! 


Nicolae BADIU 


Despre Sfântul Nicolae este foarte frumos să vorbim. 
EI vine mereu cu daruri, că e bun, dar uităm că El, Sfântul 
Nicolae, o fi el bun, însă... totuşi e un Moş, care are şi o 
nuia...la purtător. Pentru că Sfântul Nicolae a fost la viața 
lui un om. aspru cu cei care încălcau legea, cu cei ne- 
drepţi, cu cei care nu prea înțelegeau lucrul bine făcut! 
Aşa că, să ne bucurăm de daruri, dar, să fim atenți şi la 
nuiaua lui, să nu fie nevoit s-o folosească pentru noi. Iată 
o RESTITUIRE a adevărului despre Moş Nicolae, aşa- 
dar, cum se cuvine! 





Vine iar Crăciunul, fie că suntem ortodocşi, fie că 
suntem creştini protestanți sau neoprotestanți ori cato- 
lici... Să ne rugăm, dacă tot sărbătorim naşterea lui lisus , 
să fim iertați, pentru că ne-am bucurat la împuşcarea, în 
zi de Sfânt Crăciun, a unui fost preşedinte de stat, din 
neamul nostru, de-al nostru...cu greşeli sau fără...care să- 
racul, probabil că nu ne-a făcut rău prin trădare şi rea cre- 
dință ci pur şi simplu prin neştiință... şi trădat. 
Probabil... zic şi cu. În fine, ce-i drept, pe vremea aia nu 
aveam pe Moş Crăciun ci pe Moş Gerilă... El a fost de 
acord cu împuşcarea lui Ceauşescu, că doar era ziua lui... 
a lui Moş Gerilă... nu a lui Moş Crăciun. Asta ar fi o ex- 
plicaţie! O cotăm tot ca pe o RESTITUIRE?! Întreb şi 
eu... că vorba aia, doar zic, nu dau cu parul! 

Aspecte privind limitele puterii statale 
într-o societate democratică (II) 


Deși problematica puterii discreționare este studiată 
cu precădere de dreptul administrativ, dreptul de apre- 
ciere în exercitarea unor atribuţii reprezintă o realitate 
întâlnită în activitatea tuturor autorităților statului!. 
Parlamentul, ca organ reprezentativ suprem şi. unica 
autoritate legiuitoare, dispune de cele mai largi limite 
pentru a-şi manifesta puterea discreționară, care se 
identifică din însăşi caracterizarea actului legislativ. Încă 
din perioada interbelică I.V. Gruia sublinia: „Necesitatea 
de a legifera într-o anumită materie, alegerea momentului 
legiferării, alegerea momentului de punere în aplicare a 
legii, prin fixarea de către legiuitor a datei de aplicațiune 
a legii, revizuirea legislaţiilor anterioare, care nu pot 
îngrădi şi obliga activitatea Parlamentului viitor, restrân- 
gerea activităților sociale de la libera şi necontrolată lor 
desfăşurare şi supunerea lor normelor și sancţiunilor legii, 
cuprinsul actului legislativ etc., dovedesc suverana şi 
discreţionara apreciere a funcţiunii organului legislativ.”? 

Aceste considerente sunt valabile şi astăzi, deoarece 
orice parlament are libertatea de a-şi exercita atribuţiile 
aproape nelimitat. Limita juridică a acestei libertăţi este 
conturată doar de principiile constituționale aplicabile 
activităţii legislative şi mecanismul de control al 
constituționalității legilor. 

Puterea discreţionară există şi în activitatea instanțelor 
judecătoreşti. Judecătorul este obligat să hotărască numai 
atunci când este sesizat, în limita sesizării. Dincolo de 
aceasta se manifestă dreptul de apreciere suveran al 
faptelor, dreptul de a interpreta legea, dreptul de a fixa o 
pedeapsă minimă sau una maximă, de a acorda sau nu cir- 
cumstanțe atenuante, de a stabili cuantumul despăgu- 
birilor. etc. Exercitarea acestor competențe nu înseamnă 
altceva decât putere discreţionară. 

Depăşirea limitelor puterii discreționare semnifică 
încălcarea principiului legalităţii sau ceea ce în legislaţie, 
doctrină şi jurisprudență se numește a fi “exces de 
putere”. Excesul de putere în activitatea organelor statului 
este echivalent cu abuzul de drept, deoarece semnifică 
exercitarea unei competențe legale fără să existe o 
motivare rezonabilă sau fără să existe un raport adecvat 
între măsura dispusă, situația de fapt şi scopul legitim 
urmărit. 

Problematica excesului de putere formează cu 
precădere obiectul doctrinei legislaţiei şi jurisprudenţei 
administrative. Astfel, jurisprudența instanțelor de 
contencios administrativ din alte state a delimitat 
libertatea de decizie a administraţiei de excesul de putere. 
Consiliul de Stat francez foloseşte conceptul de „eroare 
manifestă de apreciere”, pentru a desemna situațiile în 
care administraţia depăşeşte, prin actele juridice adoptate, 
puterea discreționară. Instanţele administrative germane 
pot anula actele administrative pentru exces de putere sau 


Ai. n Ce ot 


carate 3 3 00-a 


dr. Marius ANDREESCU 


pentru „uzul greşit al puterii”, În astfel de situaţii actele 
juridice ale administraţiei au aparența de legalitate, 
deoarece sunt adoptate în limitele competenţei stabilite de 
legc, însă excesul de putere constă în faptul că actele 
administrative sunt contrare scopului legii. 

Legea contenciosului administrativ român” foloseşte 
conceptul de „exces de putere al autorităţilor adminis- 
trative”, pe care îl defineşte ca fiind: „exercitarea drep- 
tului de apreciere aparţinând autorităţilor administrației 
publice, prin încălcarea drepturilor şi libertăţilor fun- 
damentale ale cetăţenilor prevăzute de Constituţie sau de 
lege” (art. 2, alin. 1, lit. m). Pentru prima dată legiuitorul 
român foloseşte şi defineşte conceptul de exces de putere 
şi totodată recunoaşte competența instanțelor de con- 
tencios administrativ de a sancţiona depăşirea limitelor 
puterii discreționare prin acte administrative. 

Situaţiile excepţionale reprezintă un caz particular în 
care autoritățile statului, şi în special cele administrative, 
îşi pot exercita puterea discreţionară, existând evident 
pericolul excesului de putere. 

În doctrină nu există o opinie unanimă privind 
semnificația juridică a situațiilor excepţionale. Astfel, în 
doctrina franceză mai veche, puterea discreţionară este 
considerată a fi libertatea de decizie a administraţiei în 
cadrul admis de lege, iar oportunitatea evocă o acţiune de 
fapt a administrației publice, în situaţii excepționale, 
acțiune necesară (deci oportună) dar contrară legii”. Jean 
Rivero consideră că prin situaţii excepționale se înţeleg 
anumite împrejurări care au un dublu efect: suspendarea 
aplicării regimului juridic ordinar şi declanşarea aplicării 
unei legislații particulare căreia judecătorul îi defineşte 
exigenţele. Un alt autor identifică trei elemente caracte- 
ristice pentru situaţiile excepţionale: 1) existența unor 
situații anormale şi exorbitante sau a unor evenimente 
grave şi neprevăzute; 2) imposibilitatea sau dificultatea 
de a acționa în conformitate cu reglementările fireşti; 
3) necesitatea de a interveni rapid pentru a ocroti un 
interes considerabil, grav ameninţat”. 

Excesul de putere se poate manifesta în aceste 
împrejurări cel puțin prin trei aspecte: a) aprecierea unei 
situaţii de fapt ca fiind un caz excepţional, deşi nu are 
această semnificație (lipsa unei motivații obiective şi 
rezonabilă), b) măsurile dispuse de autoritățile statului 
competente, în virtutea puterii discreţionare, să depăşeas- 
că ceea ce este necesar pentru ocrotirea interesului public 
grav amenințat; c) dacă aceste măsuri limitează în mod 
excesiv, nejustificat, exerciţiul drepturilor şi libertăţilor 
fundamentale recunoscute constituțional. i 

Existența unor stări de criză — economice, sociale, 
politice sau constituţionale — nu justifică excesul de 
putere. În acest sens profesorul Tudor Drăganu afirma: 
„ideea statului de drept cere ca ele (situaţiile excepţionale 

n.n.) să-şi găsească reglementări adecvate în textul 
constituţiilor, ori de câte ori acestea au un caracter rigid. 
O asemenea reglementare constituțională este necesară să 
determine limitativ domeniile de raporturi sociale, în care 
transferul de competenţă de la parlament la guvern poate 
avea loc, să sublinieze caracterul lui temporar, prin 
stabilirea unor termene de aplicabilitate şi să precizeze 
scopurile în vederea cărora el se efectuează.” 

Desigur, excesul de putere nu este un fenomen care se 
manifestă numai în practica organelor executive, putând 
fi întâlnit în activitatea parlamentului sau a instanțelor 
judecătoreşti. 

Apreciem că puterea discreționară recunoscută autori- 
tăților statului este depăşită, iar măsurile dispuse repre- 
zintă exces de putere, ori de câte ori se constată existența 
următoarelor situaţii: 

1. măsurile dispuse nu urmăresc un scop legitim; 

2. deciziile autorităţilor publice nu sunt adecvate 
situaţiei de fapt sau scopului legitim urmărit, în sensul că 
depăşesc ceea ce este necesar pentru atingerea acestui 
scop; 

3. nu există o justificare rațională a măsurilor dis- 
puse, inclusiv în situaţiile în care se stabileşte un 
tratament juridic diferit pentru situaţii identice sau un 
tratament juridic identic pentru situații diferite; 

4. prin măsurile dispuse, autorităţile statului limi- 
tează exercițiul unor drepturi şi libertăți fundamentale, 
fără a exista o justificare rațională care să reprezinte, în 
special, existenţa unui raport adecvat între aceste măsuri, 
situaţia de fapt şi scopul legitim urmărit. 


V. EXEMPLE DE EXCES DE PUTERE ÎN 
ACTIVITATEA  AUTORITAȚILOR STATULUI. 
POSIBILE SOLUȚII CONSTITUŢIONALE 


În partea finală a acestui studiu ne vom referi la unele 
aspecte pe care considerăm că ar trebui avute în vedere 
într-o viitoare procedură de revizuire a Constituţiei. 

Aşa cum arătăm mai sus față de politicianismul exce- 
siv şi manifestările discreţionare de putere ale executivu- 
lui contrare spiritului şi chiar literei Constituţiei, cu 
consecinţa încălcării unor drepturi şi libertăţi fundamen- 
tale, manifestate pe parcursul ultimelor două decenii de 
democraţie originară în România, apreciem că demersul 
ştiinţific şi nu numai în materia revizuirii Legii funda- 
mentale trebuie orientat spre a găsii soluții de garantare a 
valorilor statului de drept, de limitare a încălcării dispozi- 
ţiilor constituționale în scopul unor interese particulare şi 
pentru evitarea excesului de putere din pariea autorităţilor 
statului. 

1. Dispoziţiile art. 114, alin.l din actuala redactare 
prevăd : „Guvernul îşi poate angaja răspunderea în fața 
Camerei Deputaţilor şi a Senatului în şedinţă comună 
asupra unui program, a unei declaraţii de politică generală 
sau a unui proiect de lege.” 

Angajarea răspunderii Guvernului are un caracter po- 
itic şi este un mijloc procedural prin care se evită feno- 
menul de „disociere a majorităților”” în situaţia în care în 
Parlament nu s-a putut întruni majoritatea necesară pentru 





Lilea 
a se adopta o anumită măsură iniţiată de Guvern. Pentru a 
determina forul legislativ să adopte măsura guvernul, prin 
procedura asumării răspunderii condiţionează continuarea 
activităţii sale solicitând un vot de încredere. Acest pro- 
cedeu constituțional garantează că majoritatea cerută pen- 
tru demiterea guvernului, în cazul depunerii unei moțiuni 
de cenzură să coincidă cu aceea pentru respingerea legii, 
programului sau declaraţiei politice de care guvernul îşi 
leagă existenţa sa. 

Adaptarea legilor ca urmare a angajării răspunderii 
politice a Guvernului are ca importantă consecință absen- 
ţa oricăror discuţii sau deliberări parlamentare asupra pro- 
iectului de lege. În cazul în care Guvernul este sprijinit de 
o majoritate confortabilă în Parlament, prin această pro- 
cedură poate obține adoptarea legilor prin „ocolirea Par- 
lamentului”, ceea ce poate avea consecințe negative 
privind respectarea principiului separaţiei puterilor în stat 
dar şi în privinţa rolului Parlamentului aşa cum este defi- 
nit de art. 61 din Constituţie. 

În consecință, recurgerea la această procedură consti- 
tuțională de către Guvern pentru adoptarea unei legi, tre- 
buie să aibă un caracter excepţional, justificat de o 
situaţie politică şi un imperativ social bine conturate. 

Acest aspect deosebit de important pentru respectarea 
principiilor democratice alc statului de drept de către Gu- 
ver a fost bine evidenţiat de Curtea Constituţională a 
României: „La această modalitate simplificată de legife- 
rare trebuie să se ajungă in extremus, atunci când adopta- 
rea proiectului de lege în procedură obişnuită sau în 
procedură de urgenţă nu mai este posibilă ori atunci când 
structura politică a Parlamentului nu permite adoptarea 
proiectului de lege în procedura curentă sau de urgență”. 
Practica politică a Guvernului din ultimii ani este contrară 
acestor reguli şi principii. Executivul a recurs în mod 
frecvent la asumarea răspunderii nu numai pentru o sin- 
gură lege, ci şi pentru pachete de legi fără o justificare în 
sensul celor arătate de Curtea Constituţională. 

Politicianismul guvernului clar exprimat prin frecven- 
ţa mare a recurgerii la această procedură constituţională 
aduce atingere gravă principiului pluralismului politic ca- 
re este o valoare importantă a sistemului de drept consa- 
crat de dispoziţiile art.1, alin.(3) din Constituţie dar şi 
principiului dreptului parlamentar care arată că „opoziția 
se exprimă şi majoritatea decide”. „A nega dreptul opo- 
ziţiei de a se exprima este sinonim cu negarea pluralismu- 
lui politic care, potrivit art.l, alin.(3) din Constituţie 
constituie o valoare supremă şi este garantat... principiul 
„majoritatea decide, opoziţia se exprimă” presupune ca în 
toată organizarea şi funcţionarea Camerelor Parlamentu- 
lui să se asigure, pe de o parte ca majoritatea să nu fie ob- 
strucționată îndeosebi în desfăşurarea procedurii 
parlamentare, iar pe de altă parte ca majoritatea să decidă 
numai după .ce opoziţia s-a exprimat”, Cenzura Curţii 
Constituţionale nu s-a dovedit suficientă şi eficientă pen- 
tru a determina Guvernul să respecte aceste valori ale sta- 
tului de drept. 

În contextul acestor argumente, susţinem propunerea 
de revizuire a acestor dispoziţii constituționale care limi- 
tează dreptul Guvernului de a recurge la angajarea răs- 


Restituiri Pitești nr. 4/2014 o ea 5 

















punderii sale pentru un singur proiect de lege într-o sesi- 
une parlamentară. Totuşi, în opinia noastră nu există nici 
o justificare pentru a exclude de la limitarea angajării răs- 
punderii Guvernului situaţii care vizează proiectul legii 
bugetului de stat şi al asigurărilor sociale de stat. 

2. Toate guvernele postdecembriste au recurs masiv la 
practica ordonanțelor de urgenţă, fapt amplu criticat în li- 
teratura de specialitate. 

Condiţiile şi interdicțiile introduse prin Legea de revi- 
zuire din 2003 privind regimul constituţional al ordonan- 
țelor de urgență, se dovedesc insuficiente pentru a limita 
această practică a executivului iar controlul Curţii Consti- 
tuţionale s-a dovedit de asemenea insuficient şi chiar nee- 
ficient. Consecința unei astfel de practici este încălcarea 
rolului Parlamentului ca „unica autoritate legiuitoare a ţă- 
rii” (art. 61 din Constituţie) şi crearea unui dezechilibru 
între executiv şi legislativ prin accentuarea puterii discre- 
ţionare a Guvernului care de multe ori s-a transformat în 
exces de putere. 

Propunem, în perspectiva unei revizuiri a Legii fun- 
damentale, ca art. 115 alin. 6 din Constituţie să fie modi- 
ficat în sensul de a se interzice adoptarea ordonanţelor de 
urgență în domeniul legilor organice. În acest fel se prote- 
jează un domeniu important de relaţii sociale considerate 
de legiuitorul constituțional ca esenţiale pentru sistemul 
social și statal, de excesul de putere al executivului prin 
practica emiterii de ordonanțe de urgenţă. 

3. În opinia noastră este necesar ca rolul Curţii Con- 
stituționale de garant al Legii fundamentale să fie ampli- 
ficat prin noi atribuţii cu scopul de a limita excesul de 
putere al autorităţilor statului. Nu suntem de acord cu cele 
afirmate în literatura de specialitate că o posibilă amelio- 
rare a justiției constituționale s-ar putea realiza prin redu- 
cerea atribuţiilor instanţei de contencios constituţional!|- 
Este adevărat, Curtea Constituţională a pronunțat unele 
decizii discutabile sub aspectul respectării limitelor exer- 
citării atribuţiilor care îi revin potrivit Constituţiei, prin 
asumarea rolului de legiuitor pozitiv!”. Reducerea atribu- 
țiilor instanţei constituţionale pentru acest motiv. nu este o 
soluţie cu fundament juridic. Desigur reducerea atribuţii- 
lor unei autorități a statului are drept consecință elimina- 
rea riscului de exercitare defectuoasă a acelor atribuții. 
Nu în acest mod se realizează într-un stat de drept perfec- 
ționarea activității unei autorităţi a statului, ci prin căuta- 
rea unor soluţii juridice de realizare în condiţii mai bune a 
atribuţiilor care se dovedesc a fi necesare sistemului statal 
şi social, 

În atribuţiile Curţii Constituţionale, poate fi inclusă 
aceea de a se pronunţa asupra constituționalității actelor 
administrative exceptate de la controlul de legalitate al 
instanțelor de contencios administrativ. Această categorie 
de acte administrative la care se referă art.126 alin.6 din 
Constituţie şi dispoziţiile Legii nr. 544/2004 a contencio- 
sului-administrativ sunt deosebit de importante pentru în- 
tregul sistem social şi statal. Prin urmare, este necesar un 
control de constituţionalitate deoarece în lipsa acestuia 
puterea discreționară a autorității administrative emitente 


cesive a exerciţiului drepturilor şi libertăţilor fundamenta- 


6 n ie ca 


le sau a încălcării unor valori constituţionale importante. 

Pentru aceleaşi argumente, ar trebui ca instanța noas- 
tră constituțională să poată controla sub aspectul constitu- 
ționalităţii şi decretele Preşedintelui de instituire a 
procedurii referendumului. 

Înalta Curte de Casaţie şi Justiţie are competenţa, să 
adopte decizii în procedura recursului în interesul legii 
care sunt obligatorii pentru instanţe. În lipsa oricărui con- 
trol de legalitate sau constituționalitate practica a demon- 
strat că în numeroase situaţii instanța supremă şi-a depăşit 
atribuţia de a interpreta legea, şi prin astfel de decizii a 
modificat sau completat acte normative comportându-se 
ca un veritabil legiuitor încălcând astfel principiul separa- 
ției puterilor în stat. 

În aceste condiţii, cu scopul de a evita excesul de pu- 
tere al instanței supreme, considerăm că se impune a se 
atribui Curţii Constituţionale competența de a se pronunța 
asupra constituționalității deciziilor Înaltei Curți de Casa- 
ție şi Justiţie adoptate în procedura recursului în interesul 
legii. 

4. Excesul de putere al tuturor autorităţilor statului, 
paradoxal în limitele legii, ori de câte ori actele normative 
recunosc o marjă de apreciere din partea organului deci- 
dent (Parlament, autorități administrative sau instanţe ju- 
decătoreşti), asupra momentului deciziei sau în privința 
măsurilor dispuse. 

Practica statală din România a arătat că în multe situa- 
ţii conţinutul deciziei care se poate materializa în lege, 
ordonanță a Guvernului, acte ale autorităţilor administra- 
tive de la toate nivelurile, acte judiciare ale parchetelor 
sau hotărâri judecătoreşti depăşesc prin dispoziții în spe- 
cial de natură restrictivă ceea ce este necesar pentru reali- 
zarea scopului legii sau inadecvate situației de fapt. Astfel 
de manifestări ale puterii pot aduce grave prejudicii drep- 
turilor fundamentale ale omului sau interesul public; într- 
un cuvânt trăsăturilor statului de drept. Criteriul care ar 
pute permite cenzurarea de către instanţe a acestor forme 
ale abuzului de putere este în opinia noastră principiul 
proporționalității. Proporţionalitatea este un principiu 
fundamental al dreptului consacrat explicit în reglemen- 
tări constituționale, legislative şi instrumente juridice in- 
ternaționale. Este bazat pe valorile dreptului raţional ale 
justiţiei şi echităţii şi exprimă existența unui raport echi- 
librat sau adecvat între acţiuni, situaţii, fenomene, fiind 
un criteriu pentru limitarea măsurilor dispuse de autorită- 
țile statului la ceea ce este necesar pentru atingerea unui 
scop legitim, în acest fel fiind garantate drepturile funda- 
mentale şi evitat excesul de putere al autorităţilor statului. 
Proporționalitatea este un principiu de bază al dreptului 
Uniunii Europene fiind consacrat expres de dispoziţiile 
art. 5 din Tratatul privind Uniunea Buropeană!“. 

Apreciem că reglementarea expresă a acestui princi- 
piu numai în conținutul dispozițiilor art. 53 din Constitu- 
ţie, cu aplicare în domeniul restrângerii exerciţiului unor 
drepturi este insuficient pentru a pune în valoare întreaga 
semnificaţie şi importanța a principiului pentru statul de 
drept. 

Este util ca la art. 1 din Constituţie să se adauge un 
nou alineat care să prevadă că „Exercitarea puterii statale 

trebuie să fie proporțională şi nediscriminatorie ”. Aceas- 
tă nouă reglementare constituțională s-ar constitui ca o 
veritabilă obligaţie constituțională pentru toate autorităţile 
statului, de a-şi exercita atribuţiile în aşa fel încât măsuri- 
le adoptate să se înscrie în limitele puterii discreționare 
recunoscute de lege. Totodată se creează posibilitatea 
pentru Curtea Constituţională de a sancţiona pe calea 
controlului de constituționalitate al legilor şi ordonanţelor 
excesul de putere îni activitatea Parlamentului şi a Guver- 
nului, folosind drept criteriu principiul proporționalității. 

Desigur, existența unui sistem instituţional statal via- 
bil, performant calitativ, bine structurat şi armonizat, în- 
clusiv sub aspectul calității morale şi profesionale a 
demnitarilor funcționarilor publici şi magistraţilor este 
evident un factor ontologic de substanţă pentru a elimina 
sau cel puţin diminua excesul de putere al autorităților 
statului sub toate formele sale, cu deosebire am sublinia 
noi în situaţiile în care măsurile dispuse prin manifestări 
de voință politice şi juridice îmbracă forma legalității, dar 
sunt în evidentă contradicţie cu cerințele principiului legi- 
timităţii. 

Întărirea, puterii judecătoreşti, a controlului instanțe- 
lor de judecată şi a controlului de constituționalitate, în 
special în situaţiile în care se pune în discuţie încălcarea 
drepturilor omului sau a principiilor statului de drept, cu 
deosebire separaţia şi echilibrul puterilor, poate fi o solu- 
ție viabilă pentru a garanta nu numai legalitatea măsurilor 
dispuse de autoritățile statului, dar şi legitimitatea acesto- 
ra. 





NOTE 


' În doctrină, Jelinek şi Fleiner susțineau teza potrivit căreia pu- 

litatea, principiu al dreptului Uniunii Europene, în Curierul Ju- 
diciar nt. 10/2010,:pp. 593-598 


O istorie a Constituţiei în România 


Constituţia este legea fundamentală a unui stat, care 
reflectă stadiul de dezvoltare socială, economică şi politi- 
că a acestuia, la un moment dat, stabilind forma de gu- 
vernământ şi organizare statală, precum şi drepturile și 
obligaţiile fundamentale ale cetățenilor. 

Principalele cerințe ale constituţiei erau legate de 
principiul separaţiei puterilor în stat. Principiul acesta, 
afirmat de John Locke şi dezvoltat de Charles-Louis de 
Secondat, baron de Montesquieu, dorea diferenţierea 
funcțiilor statului, pentru limitarea abuzurilor de putere, 
orice Constituţie presupunând o abordare a raporturilor 
dintre executiv, legislativ şi judecătoresc. Executivul - 
puterea executivă reprezenta acea parte a puterii de stat 
care realiza, prin măsuri concrete, conducerea nemijlocită 
a statului. Deşi principiul suveranităţii poporului stabilea 
supremaţia Parlamentului în raport cu celelalte puteri, 
prin prisma teoriei echilibrului puterilor, puterea executi- 
vă avea, în cadrul mecanismului de stat, un rol egal cu 
puterea legislativă şi cu cea judecătorească, funcția exe- 
cutivă putând fi îndeplinită de un organ unic (Guvernul) 

sau de unul dual (şeful statului — Preşedintele sau monar- 
hul şi Guvernul). 

Importanţa acestei legi fundamentale, Constituţia, era 
subliniată, în trecut şi prin parcurgerea ei ca materie de 
studiu obligatorie, în gimnaziu. 

Una din cele mai vechi constituţii europene este Mag- 
na Charta Libertalum, emisă în Anglia la 1215. O alta, 
este constituţia Corsicii din 1735, iar apoi, bine cunoscu- 
tele, Constituţia americană din 1787 şi Constituţia fran- 
ceză din 1791. Începând cu secolul XIX, constituția scrisă 
se generalizează în Europa. 

Precursoare ale Constituţiei, la români, ca documente 
cu unele prevederi de tip constituţional, elaborate în inte- 
riorul sau din afara Ţarilor Române, sunt considerate a fi 
Supplex Libellus Valachorum din 1791, Cererile norodu- 
lui românesc elaborate de Tudor Vladimirescu în 1821, 
Constituţia Cărvunarilor, elaborată la Iaşi în 1822, ce 
stabilea principiul constituțional al domniei legilor şi al 
separării puterilor în stat, Regulamentele Organice din 
1831-1832, Proclamaţia de la Islaz din 1848 cu cele 22 

de prevederi ale ei, Convenţia de la Paris din 1858, actul 
care a pus bazele unirii Principatelor, în conformitate cu 
hotărârile Congresului de la Paris de la 1856, Statutul 
Dezvoltător al Convenţiei de la Paris, adoptat în anul 
1864 la iniţiativa domnitorului Alexandru loan Cuza, 
aprobat prin plebiscit în luna mai 1864. 

Prima constituție modernă, este considerată Constitu- 
ţia de la 1866, de la începutul domniei lui Carol [, votată 
şi adoptă de Adunarea Constituantă și inspirată din con- 
stituția belgiană din 1831, una din cele mai liberale din 
Europa, adaptată la realitatea românească. Această consti- 
tuţie a funcţionat fără întrerupere, cu unele revizuiri, până 
la 20 februarie 1938 şi apoi, după reinstaurarea acesteia, 
până la abolirea monarhiei, în 30 decembrie 1947. Aceas- 
tă perioadă corespunde marilor realizări naționale ale 
României moderne: Independenţa Naţională de la 10 mai 
1877, proclamarea Regatului în 1881, anexarea Cadrilate- 
rului, Marea Unire de la 1 Decembrie 1918, creşterea 
numărului populaţiei, dezvoltarea economică, socială şi 
culturală continuă. 

Constituţia stipula că Principatele unite formează un 
singur stat, România îar teritoriul cra inalienabil şi indivi- 
zibil. 

România devenea monarhie ereditară, pe linie mascu- 
lină a primului născut, puterea în stat emana de la naţiune 
şi era exercitată prin delegaţiune, principiului separaţiei 
„puterilor în stat era dezvoltat. Puterea executivă era în- 
credinţată Domnitorului şi Guvernului, puterea legislativă 
Domnitorului si Reprezentanței Naţionale, iar puterea ju- 
decătorească, tribunalelor şi curților, cu instanță supremă 
Înalta Curte de Casaţie. Reprezentanţa Naţională însemna 
sistemul bicameral format din Senat şi Adunarea Deputa- 
ților. 

Ca principii constituţionale se regăseau: principiul 
responsabilității ministeriale prin care legile semnate de 
domn erau contrasemnate de miniştrii, aceştia fiind singu- 
rii răspunzători şi principiul drepturilor şi libertăților cetă- 
ţeneşti, despre libertatea conştiinţei, cuvântului, presei, de 
asociere şi întrunire, inviolabilitatea domiciliului, pre- 
zumţia de nevinovăție, împământenire acordată doar creş- 
tinilor, iar proprietatea privată era considerată sacră şi 
inviolabilă, dreptul la educaţie cu învățământ primar 
obligatoriu şi gratuit. 

După Marea Unire din 1918, din cauza noilor realități 
din statul român, se impune modificarea Constituţiei de la 

1866. Deşi se consideră că în anul 1923 s-a adoptat o no- 
uă constituţie, cei mai mulți istorici sunt de acord că, în 
principiu, avem de a face tot cu o revizuire. Astfel, Con- 
stituția revizuită avea 87 de articole vechi, intacte sau ne- 
semnificativ schimbate, 21 de articole revizuite în fond şi 
24 de articole noi, rezultând 130 de articole de fond si 8 
dispoziţii tranzitorii si suplimentare. 
- În contextul instituirii dictaturii regale de către Carol 
II, în anul 1938 se adoptă o constituţie ce desființa sepa- 


raţia puterilor în stat şi concentra puterea în mâna regelui 
care devenea capul statului iar puterea legislativă se exer- 
cita de către Rege prin Reprezentanţa Naţională, care se 
împarte în două: Senatul şi Adunarea Deputaţilor. Deci, 
exerciţiul puterilor constituționale trece în mâinile Rege- 
lui, căruia îi este atribuit chiar și monopolul revizuirii 
Constituţiei. 

După abdicarea regelui, în 1948 se adoptă o constitu- 
ție după model sovietic, cu introducerea democraţiei po- 
pulare şi a comunismului. Organul suprem al puterii de 
stat era Marea Adunare Naţională, ca organ legislativ. 
Guvernul este organul executiv şi administrativ şi dă 
seama în fața Marea Adunare Naţională şi a Prezidiului 
acestuia în perioada dintre sesiuni. Obiectivul era naţio- 
nalizarea principalelor mijloace de producţie, reforma 
monetară şi trasformarea socialistă a agriculturii. 

Constituţia din 1952 avea ca principiu de bază al pute- 
rii de stat dictatura proletariatului, regimul de stat al Ro- 
mâniei fiind regimul democraţiei populare, care 
reprezinta interesele celor ce muncesc. Statul democrat 
popular era o formă a dictaturii proletariatului, exercitată 
de Partidul Comunist. Partidul Muncitoresc Român era, 
forţa conducătoare atât a organizaţiilor celor ce muncesc, 
cât şi a organelor şi instituţiilor în stat. 

Constituţia din 1965 stabilea că România era republi- 
că socialistă, teritoriul fiind „inalienabil şi indivizibil „ şi 
conferea rolul conducător Partidului Comunist Român, în 
întreaga viaţă a societăţii. Organul suprem al puterii de 
stat rămânea Marea Adunare Naţională, singurul organ 
legiuitor. În anul 1974, a fost instituită funcţia de preşe- 
dinte al Republicii Socialiste România, iar atribuțiile de- 
ţinute până atunci de Consiliul de Stat reveneau şefului 
statului, Nicolae Ceauşescu. 

În 1989, după prăbuşirea regimului comunist în Ro- 
mânia se revine la un regim democratic. Noua Constituție 
îmbina tradiţia democratică cu noile principii constituțio- 
nale europene. Constituţia. are la bază principiul separării 
puterilor în stat, a sistemului parlamentar bicameral și a 
drepturilor şi libertăților democratice. Puterea executivă 
este reprezentată de Preşedintele României şi de guvern. 
Puterea legislativă o exercită Parlamentul, organ repre- 
zentativ şi singura autoritate legiuitoare iar legile adoptate 
de Parlament se trimit spre promulgare preşedintelui Ro- 
mâniei. Puterea judecătorească o reprezintă instanţele ju- 
decătoreşti. La revizuirea din 2003, o parte importantă 
priveşte integrarea euroatlantică cu articolele privind in- 
tegrarea in Uniunea Europeană și aderarea la Tratatul 
Atlanticului de Nord. Ca urmare, prevederile tratatelor 
constitutive ale Uniunii Europene, precum şi celelalte re- 
glementări comunitare cu caracter obligatoriu, au priorita- 
te față de dispoziţiile contrare din legile interne, cu 
respectarea prevederilor actului de aderare. 

Ziua întâi: 13 mai 1656, 
sfințirea Bisericii Domneşti din Piteşti (11) 


În numărul trecut, am problematizat pe marginea con- 
textului în care s-a sfinţit biserica domnească de zid din 
Piteşti, nu prima, dar ultima care ni s-a păstrat într-o 
formă aproape exactă cu cea originară”. Am înaintat, de 
asemenea, ipoteza că sfințirea de la Pitești s-a făcut în 
românește. În continuare vom extrapola cu privire la per- 
sonajele care s-ar fi putut afla la Pitești în 13 mai 1656. 
Erau acolo boierii divaniţi, luaţi de Vodă cu el de la Târ- 
govişte, unde rezidau pe perioada marii lor numiri. Eve- 
nimentul era prea. mare pentu a sta în Scaunul 
Târgoviştei fără vodă pe cap. Avem un Divan care se 
convoacă și pe 13 mai, şi pe 147. Era, aşadar, marele ban 
Chircă Rudeanu, ținut de Doman într-o semi-captivitate pe 
toată durata domniei, când la Bucureşti, când la Târgoviş- 
te, aici încă din vara anului trecut *. Era Danciu Pârâianu- 





' Penultima era chiar cea de lemn a lui Matei Basarab care arse- 
se probabil în 1655, în timpul răscoalei seimenilor, și din a cărei 
dispariţie s-a întrupat ideea lui vodă Constantin Șerban, fost is- 
pravnic de Piteşti, de a ridica una solidă, de zid. Înaintea celei 
menționate mai sus au existat şi alte biserici domnești la Piteşti, 
deoarece curțile domnești itinerante sau nu de aici aveau obliga- 
“toriu — dacă nu o biserică în toată regula — paraclise domnești, 

? Conform ambiţiei arhitectului Ştefan Balş care în perioada 
1964-1968, după hopul extrem al pericolului ca Biserica Dom- 
ncască din Pitești să fie demolată, a restaurat-o ştiinţific, elimi- 
nând un pridvor neogotic construit la restaurarea din 1869 şi 
care nu cadra deloc cu corpusul bizantin-sârbesc tip Dealu al bi- 
sericii. 

* Catalogul documentelor Țării Româneşti din Arhivele Najio- 
nale, vol. IX, 1657-1659, Arhivele Naţionale ale României, Bu- 
cureşti, 2012, doc. 922 din 14 mai 1656, nelocalizat, dar cu 
siguranţă scris la Piteşti, deoarece cu o zi înainte Domnul sfinţi- 
se Biserica Sfântul Gheorghe şi mai întrunise o dată Divanul 
pentru o pricină, dar actul nu nominalizase membrii acestuia, 
Acesta era: Chirca, marele ban al Craiovei, Gheorghe Băleanu, 
marele vornic (loc alb, dar identificat în Divanul din 4 mai 
1656, vezi doc. 910), Stroe Leurdeanul, mare logofăt, Pârvu 
Vlădescu, mare vistier, Pană Filipescu, mare spătar, Barbu Poe- 
naru, mare clucer, Radu Fărcăşanu, mare stolnic, Radu Mihal- 
cea-Cândescu, mare comis, Danciu Pârâianu-Milescu, mare 
postelnic. Actul este scris de logofătul Mihai, foarte probabil 
din Târgovişte. Fostul mare vistier Bunea Grădişteanu, acum 
doar vistier, nu se află în Divan, cu toate că la Piteşti, la iaz, 
avea două roți de moară Catalogul... vol IX, doc. 40. 

1 Există o mare posibilitate ca Vodă să se fi dus în mod expres 
la Craiova, şi să pună în locul marelui ban Chirca — care fusese 
demis indirect şi stătea la Târgovişte din septembrie anul trecut , 
bănuim că din raţiuni de securitate luate de Vodă — un simplu 
ispravnic, Această depunere din funcție venea, poate, dintr-un 
pahar domnesc plin ochi cu nemulțumirea vizavi de Chircă Ru- 
deanu. Faimos prin închisoarea din Craiova plină de rumâni pe 
care îi arestase în răscoala de anul trecut, Chircă fusese restabilit 
de Vodă cu armatele fidele după Şoplea, 1655. Iată-l nervos şi 
slobod la vorbă într-unul din ultimele hui acte pe 1656 ca mare 

Milescu, mare postelnic, care mergea mereu înaintea 
Domnului cu toiagul de argint, semnul cârmuirii”. Venise 
şi marele vistier Pârvu Vlădescu — căsătorii cu o piteş- 
teancă, Ana, fiica şufarului Ivan din Piteşti“ — despre care 
Paul de Alep spunea că era „mare tiran” şi care, potrivit 
tot aceluiași, va unelti împotriva propriului Domn „în 
vremea când fusese trimis cu haraciul la marele vizir”. 
“Radu Mihalcea-Cândescu, mare comis, păstrat de Domn 
din Divanul lui Matei Basarab, devotat Domnului pe ca- 
re-l va urma în 1658 în Transilvania. Stroe Leurdeanu, 





ban: „ţie, fecior de curvă, Eftimie (care călcase moşia unei sta- 
reţe şi aceasta se plânsese Domnului), Vodă au vrut să trimită să 
te spânzure şi am avut şi eu scârbă de către Vodă. Voi trimite să 
te spânzure în moşia mânăstirii”, vezi L.C.Filitti, Banatul Olte- 
niei şi Craioveștii, Scrisul românesc, Craiova, fără an, p.96. 
Constantin Șerban desființează prin vacantare prelungită, se pa- 
re, pe restul perioadei sale de Domnie, funcţia de mare ban, 
stânjenitoare pentru mulți Domni munteni, deoarece marii bani 
abuzau de putere simţindu-sc, ca stăpâni peste Oltenia, voievozi 
de facto ai Munteniei mici. După Chircă, în 1656, găsim doi is- 
pravnici ai scaunului Craiovei, Stroe clucer şi Dragotă Poenaru 
postelnic, fiul fostului mare ban Barbu Poenaru, actualmente 
mare clucer al lui Constantin Şerban, vezi LC. Filitti, op.cir., 
p.102. Pe clucerul Stroe, „ispravnicul Scaunului Craiovei” îl gă- 
sim şi în 1657, în orice caz nu cu titulatura de mare ban, vezi 
Catalogul..., vol. IX, 1657-1659, doc. 147. Chircă Rudeani (ca- 
re e amintit și el ca ban în 23 mai 1657, doc. 152, dar nu ca ma- 
re ban) e repus în funcție, ştire semnalată în 5 mai 1658, 
figurând ca mare ban în Divanul lui Mihnea al III-lea, vezi 
Nicolae Iorga, Studii şi documente, IV, p. CCLXVIII. 
S Îi zidise ca ispravnic lui Matei Basarab Biserica Domnească 
Si. Dumitru din Craiova, o predase în 1651, poate că influenţa- 
sc, cu experienţa sa, și pe cea din Pitești. Ctitor al mănăstirii Po- 
lovragi. Nicolae Stoicescu, Dicţionar al marilor dregători din 
Țara Românească şi Moldova, sec. XVI-XVII, Editura enciclo- 
pedică română, Bucureşti, 1971, p.224. 
$ Catalogul..., vol. V, doc.294 şi Nicolae Stoicescu, 0p. cil. , 
p.255. Era un piteștean activ, în 1657 cumpără două sălașe de 
țigani, din Ciumeşti şi din Piteşti, vezi Catalogul... vol. IX, doc. 
52 şi, respectiv, 317 (în acest document Ana este în viaţă, stăpâ- 
nă, alături de soţul ei, pe sufletele robilor cumpăraţi de la Arse- 
nie din Piteşti). 
7 Călători... vol. VI, p.273. Mai mult, marele boier argeşean din 
Vlădești, Pârvu Vlădescu, ajuns în 1655 mare vistier, a fost acu- 
zat că l-a trădat şi pe Mihnea al III-lea cel Rău, vezi Nicolae 
Stoicescu, op.cir.,p. 255. Paul de Alep, care a asistat întâmplător 
la uciderea lui, spune că l-au omorât niște tătari în faţa lui Mih- 
nea Vodă. Pe mormântul lui de la Vlădești scrie altfel: „l-a sfâr- 
şit Mihnea voievod pe grea nedreptate”. Prin deducţia 
prenumelor copiilor lui, Șerban, Constantin şi Bălaşa, putem 
opina că fostul cuplu domnesc i-a botezat pe toți. Pârvu Vlădes- 
cu e lega! de târgul soţiei sale: cumpără două sălaşe de ţigani, 
unul din Ciumești, altul din Piteşti, apoi o vie în Coasta Câmpu- 
lui, Izvorani, aproape de viile lui vechi, de acolo, vezi Catalogul 
„„.. Vol. IX, doc. 52, 317 şi respectiv 461. 

mare logofăt, văduv proaspăt de a treia soţie, Elina din 
Brâncoveni, răposată la Braşov anul trecut, în urma unei 
nașteri. EI e şeful cancelariei şi prezident al Divanului, 
cu moșii şi vii în Argeş, boier devotat, conspirator mai 
apoi împotriva cumnatului Domnului, Constantin Canta- 
cuzino, intrigi de pe urma cărora cel din urmă va fi ucis, 
iar Stroe călugărit”. Era marele clucer Barbu Poenaru, 
fost mare ban, posibil naşul de botez al coconului dom- 
nesc Barbu. Venise şi Gheorghe Băleanui!, viitor şef al 
partidei Bălenilor, mare vornic, şeful protocolului, care-l 
sprijinise pe Domn să ia puterea, fost proprietar de vie în 
Ştefăneşti”, şi Radu Fărcăşanu, mare stolnic, care mai 
apoi l-a urmat în Transilvania, cel care la Piteşti a organi- 
zat hramul de după, împreună cu marele pitar Necula 
Glogoveanu'?. Era ajutat, poate — nu apare în Divanul din 
14 mai — de Măinea Popescu, mare sluger, cel care apro- 
viziona Curtea atunci când aceasta era stabilă sau se afla 
în deplasare. 

La sfințire a venii, conform Divanului de a doua zi, 
din 14 mai, marele spătar Pană Filipescu, cel care-l va 
trăda prin fuga de la Bucureşti din fața turcilor, în februa- 
rie 16581. Nu contăm pe prezenţa credinciosului boier 





8 Catalogul... vol. VIII, doc. 744, 

” Stroe Leurdeanu, fiul ilegitim al lui Mihai Viteazu după opinia 
lui G.D.Florescu, îi era dator noului Vodă pentru reabilitare. Ca 
mare vistier, sub Matei Basarab, fusese prins că fură din banii 
Domniei şi destituit. Peste zece zile, recte 23 mai 1656, Con- 
stantin Şerban face o aluzie într-un act la vina aceasta mai ve- 
che, arătând că Stroe fusese pârât pe nedrept lui Matei Basarab 
de către Ghinea Ţucala, grec din Rumelia, care mai apoi i-a luat 
şi funcția de mare vistier. Rejudecat pentru intrigă, va fi călugă- 
rit sub numele de Silvestru monahul, Nicolae Stoicescu, op.cit, 
p.205. Peste o lună Domnul îi întărește, printre altele, şi satul 
Albota, limitrof Piteştiului, moştenire de la soția sa proaspăt ră- 
posată, vezi Catalogul..., vol. VIII, doc.1018, dar pe care îl do- 
nează imediat cumnatelor lui, vezi doc. 1048 din opera citată. 
Interesant, Stroe primise prin testamentului mai sus amintit şi 
satul Păscăești, Vâlcea, cu tot cu biserica de piatră de acolo. 
10Nicolae Stoicescu, op.cit...., p.227. Despre posibiltatea exis- 
tenţei acestui copil domnesc vezi Ştefan D. Grecianu, Genealo- 
giile documentate ale familiilor boiereşti, vol. II, 1916, p. 301. 

1! Nicolae Stoicescu, op. cit., p.116. O filiaţie surdă ni-l înfăţi- 
şează pe Constantin Şerban, un Basarab deci, cel puţin aşa se 
declara, cu Bălenii, duşmanii Cantacuzinilor care-l renegau 
defapt, pe noul Domn, începând cu însăși sora lui, Elena, mări- 
tată Cantacuzino. Gheorghe Băleanu a fost unul dintre cei mai 
puternici boieri din secolul lui, mare ban, rob la tătari de pe ur- 
ma campaniei poloneze a lui Constantin Şerban, pribeag în 
Transilvania, sol la Poartă. Este înmormântat la mănăstirea Mi- 
hai Vodă din Bucureşti. 

*2 Catalogul..., vol. IX, 1637-1659, doc. 161. 

13 Ibidem, doc.10. Fiul marelui pitar Necula, marele şetrar Stroe 
din Drăgeşti, avea legături cu Piteştiul, era soțul Vilaiei, fiica 
mică — din cele trei — a Mariei, soţia lăsată de Vasile spătar, 
proprietar la Izvorani, fiul vistierului II Muşat, ctitor la Ştefă- 
nești, vezi Nicolae Stoicescu, op.ciț., p. 214. 

1* De fapt trădarea venise, poate, şi pe filiera unci relații deloc 
de ignorat: Pană Filipescu era ginerele fostului mare postelnic 
Constantin Cantacuzino, cumnatul Domnului cu care nu se înțe- 
legea, vezi Nicolae Stoicescu, op.cit., p.178. Pană are legături 
cu judeţul Muscel. Este stăpân peste rumânii de aici până peste 
un an, când Domnul îi dezleagă definitiv contra 900 de ughi — 

Ivaşco Ceparul, mare armaş, paznic al averii Domnului, 
şef peste închisori şi peste ţigăniile domneşti, care avea 
treburi delicate, potrivit statutului. La fel, nici pe prezența 
lui Constantin Cantacuzino marele postelnic al lui Matei 
Basarab!5. Acesta, cumnat, cum am mai spus, cu Domnul, 
n-a stat în calitatea de mare postelnic nici trei săptămâni, 
retrăgându-se discret la palatul lui de la Filipeşti, având 
să revină în forță pe scena politică la următorii Domni. 
Nici pe prezenţa soției acestuia, Elena, sora după tată a 
Domnului — născută în exil, la Suceava, în 1611 şi bote- 
zată de însuși mitropolitul moldovean Anastasie Crimca 
în prima lui păstorire!S — nu contăm!”, cu toate că în urmă 
cu zece ani primise vii la Ştefăneşti!t, deci o putea lega 
ceva de arealul piteştean. Ne întrebăm oare dacă soții 
pomeniţi adineauri îşi vor fi lăsat fiul, tânărul de 21 ani 
atunci Şerban Cantacuzino!”, viitor Domn, finul de botez 
al lui Constantin Vodă de la care a împrumutat prenume- 
le%, să vină la sfinţirea de la Piteşti?! Aceeaşi rezervă şi 
în cazul logofătului II, învățatul cărturar Udrişte Năsturel, 
fratele răposatei Doamne Elina. Oricum, cu doi ani înain- 
te, Ancuţa, a treia fiică a Elinei, sora Domnului, fusese 
întărită peste moșia ei din Baciu, Teleorman, ca nimeni să 
nu o cosească sau să o umble fără voia ei”. Poate venise 
şi ea, din datorie. 





se răscumpăraseră deja sub Matei Basarab cu 3000 de ughi —, 
tocmai la scala Muşcel, unde este cheia de intrare în țară, la 
Dragoslavele, mai jos de vama Rucăr, unde era graniţa, vezi Ca- 
talogul... vol. LX, doc. 344. 

15 Printre alte legături oficiale cu Piteştii deductibile prin prisma 
funcţiei de pe vremea lui Matei Basarab, fostul mare postelnic 
cumpărase în 1645 de la fiii lui Stamatie din Piteşti, Duca ceauş, 
Dima şi Enache, o pivniță şi două vaduri bune în București, vezi 
D.R.H. B, vol. XXX, doc. 33. 

16 Ştefan D. Grecianu, op.cit, vol. II, p.290. 

17 Aceasta revenise în țară cu mama ei, Elina — care va muri în 
1634, vezi Ştefan D. Grecianu, op.cit, vol. II, p. 333 —, din exi- 
lul vienez, în 1620, la moartea Domnitorului Radu Șerban, vezi 
Sever Zotta, Documente relative la Hrizea vistierul şi la moşia 
Dobreni, în „Arhiva genealogică”, II, 1913, p.190. 

18 Nedelea Comisoaia, verişoara ei, făcuse această donaţie din 
lipsă de copii şi din urgenţa, la bătrâneţe, a unor fapte bune, vezi 
Ştefan D. Grecianu, op.cir., vol. IL, p.398, 

19 Nicolae Iorga, Testamentele Domniței Elina Cantacuzino, în 
AARMSI, Seria III, tom. XVI, şedinţa din 21 decembrie 1934, 
p. 3 (95). Elina, răposată în 1682, a ţinut mereu piept „cumplitu- 
lui ei fiu” reproşându-i mereu lăcomia de a lua şi părțile de moş- 
tenire ale fraţilor lui, mai ales că şi aceştia suferiseră din cauza 
prigoanei lui Grigorie Ghica asupra lui. 

“%p P. Panaitescu, Pribegia lui Constantin Şerban Basarab şi a 
lui Ştefan Petriceicu şi testamenturile lor, Bucureşti, 1939, în 
AARMSI, sI, t. XXI, 1939, p. 397. Pe acest “nepot de soră”, 
așa cum îl numea într-o scrisoare, îl va ajuta să poarte cores- 
pondență, ca Domn, cu regele polonez Ioan Sobieski în 1679, 
vezi D.L.R., Supliment II, partea 3, doc. LXIV, p. 127. 

2! Credem că viitorul Domn, Șerban Cantacuzino, a venit la Pi- 
teşti. Peste un an, toamna, cumpără de la Oprea logofăt, fiul lui 
Spilea din Piteşti, un răzor de vie în Izvorani, zona Huma, lângă 
via tatălui său, Vezi Catalogul..., vol. ZX, doc. 260. 

2 Catalogul... vol. VIII, doc. 264. 

Nu ştim dacă mai trăia tatăl adoptiv, Neagoe, logofăt 
în Târgovişte încă din 1617”, şi nici în ce relaţii era Vodă 
cu el. Ştim însă că.aproape toată domnia Constantin Şer- 
ban Basarab l-a avut ca mare paharnic pe fratele lui după 
mamă, fiul lui Neagoe deci, Radu Mihail-Tântăveanu””. 
Potrivit Divanului din 14 mai, acest frate nu se afla la 
sfințirea de la Piteşti. Și poate că la praznic venise şi sora 
lor comună, Alexandra, fiica naturală a lui Neagoe şi a 
Elinei”, împreună cu cele două fete ale ei, Elina și Neac- 
șa. Există posibilitatea ca la Piteşti să sosească şi Ana 
(Ancuţa), sora mai mare după tată, de aproximativ 60 de 
ani în 1656, prima fată a domnitorului Radu Şerban. 
Aceasta revenise în 1640 din exilul vienez cu o fată, Ilin- 
ca (Elena), „sărace şi lipsite de toate”. Născută în 1624, 
şi răposată pe la 40 de ani, această Ilinca (Elena), domni- 
şoară de salon, educată la Viena, care îşi redacta în lati- 
neşte scrisorile, putea deveni prima Doamnă prin soţul ei, 


% Stefan D. Grecianu, op.cit., vol. IL, p.291. Neagoe era bărbatul 
Elinei încă de pe timpul lui Radu Şerban, Jbidem, p. 297. 

“4 Nicolae Stoicescu, op.cit., p. 234. Aşadar, Elina, ibovnica 
domnitorului Radu Şerban, pusese celor doi băieţi, unul cu Vo- 
dă, amândouă prenumele lui. Tântăveanu de la faptul că Dom- 
nul îi dăruise Tântava natală, comună amândurora ca timp 
liniştit al copilăriei, sat dat la rându-i mamei lor de către Radu 
Şerban, şi pe care-l va pierde în 1662 în favoarea Tismanei. În 
1659 îl găsim în Alba Iulia, alături de fostul Divan refugiat aici, 
semnând cu toţii un zapis de supunere până la moarte în faţa lui 
Constantin Șerban, vezi Ştefan D. Grecianu, op.ciț., vol. IL, p. 
296. 

2 Existenţa acestei surori vitrege cu care a copilărit sora viitoru- 
lui mare paharnic Radu Mihail-Tântăveanu este semnalată de 
către P. P. Panaitescu în Sfârșitul lui Constantin Şerban Cârnul, 
„Revista Istorică”, nr.1-3, 1927, p. 60. Când va ajunge Domn, 
fratele Constantin Şerban îi va dărui satul ilfovean Culcaţii de 
Sus, vezi şi Ştefan D. Grecianu, op.cif., vol. II, p. 299, unde 
aflăm că în 1680 Alexandra deja răposase. 

25 Ştefan D. Grecianu, op.cit., p. 299-300, unde mai aflăm că 
Elina, nepoata Domnului Constantin Șerban după soră, a avut 
doi fii, Arsenie şi Constantin din Mihăiești, judeţul Muscel. Eli- 
na aceasta, menționată “Ilinca din Mihăieşti”, deja răposată în 
1688, a fost fata logofătului Dragomir din satul Câlceşti, județul 
Gorj. Aşadar, ştim că sora Domnitorului, Alexandra, a trăit că- 
sătorită în Câlceștii Gorjului. Accidental sau nu, în 1623 un pi- 
teştean, Barbu, fiul lui Arsenie slujer din Piteşti, era în pâră cu 
un Stanciu, logofăt din Câlceşti, proprietar la Topoloveni 
(Viţicheşti), vezi D.J.R. B., sec. XVII, vol IV, doc. 315. 

”! Nicolae Stoicescu, op.ciz., p. 206. Ana, împreună cu fata ei, 
Elena, sora răposatului din 1654, Mihai, se aflau la Târgovişte 
în 9 septembrie 1656, Vodă transmițând Împăratului german 
(citeşte austriac) şi salutările lor, vezi Nicolae Iorga, Sfudiii şi 
documente, vol. IV,doc. LXXXI, p. 245. Stăteau în capitală nu 
neapărat de nevoie — Matei Basarab le dăduse „de hrană” fostele 
moşii ale lui Mihai Viteazu, deoarece Ana era văduva fiului 
aceluia, Nicolae Pătraşcu, cârn şi el, adică însemnat la nas, ope- 
raţie coercitivă făcută chiar de socrul lui, Radu Şerban, pe când 
erau duşmani — ci în virtutea serviciului lui Istrate Leurdeanu, 
soțul Elenei, postelnic la Curte. Pe toți aceştia îi întâlnim şi anul 
următor, la Târgovişte, în 22 august, vezi Caralogul..., vol. IX, 
1657-1659, doc. 218. În 1668 Ana(Ancuţa) răposase deja îm- 
preună cu fiica ei, Ilinca, vezi actul din 7 februarie în Nicolae 
Iorga, Documente privitoare la familia Cantacuzino, Bucureşti, 
1902, p. 72-75. 

Istrate Golescu-Leurdeanu%, favorit, într-un timp, al lui 
Matei Basarab care, după moartea fiului său, căuta febril 
pe cine să-i urmeze în scaun. Acest Istrate, piteştean prin 
locaţia Goleştilor neamului din care se trăgea după mama 
lui de-a doua, Vişa Golescu, proprietar de vii în Ştefă- 
neşti”, avusese ghinionul să cadă în dizgraţia fostului 
Domn, se refugiase la Poartă şi revenise sub Constantin 
Şerban care-l reabilitase şi-l pusese mare postelnic în 
prima jumătate de an a domniei lui. La 13 mai 1656 îl gă- 
sim cu siguranţă la Piteşti“, degradat, dar tot postelnic, 
lângă tatăl său evocat mai sus, reabilitat şi el de Vodă, 
Stroe Leurdeanu. Oricum, avem siguranţa că fratele vi- 
treg al Domnului, Basarab, fiul legitim al lui Radu $Șer- 
ban, murise prematur şi deci nu poate fi luat în calcul la o 
eventuală prezență la Piteşti”!. În numărul viitor vom co- 
bori, pe baza documentelor şi a sugestiei neutre, printre 
clerul înalt din Muntenia, în special din judeţele Argeș şi 
Muscel, prezent obligatoriu la marea sfințire de la Piteşti. 





Biserica domnească Sf. Gheorghe din Piteşti, 
ctitori C-tin Şerban şi Doamna Bălaşa (1656) 





2 Matei Basarab a vrut chiar să-l omoare. Înştiințat de o fetiţă 
care auzise hotărârea, Istrate Leurdeanu fuge din țară şi se as- 
cunde la turci. Va muri ucis pentru trădare de către Mihnea al 
Il-lea (cel Rău), care i-a luat toată averea, vezi Caralogul..., 
vol. LX, 1657-1659, doc. 598. Este ctitorul mănăstirii Ciutura, 
Dolj. 

% D.RH. B, vol. XXXI, doc. 87, 89. 

3 Bătrână şi fără copii, Nedelea Comisoaia donase vii la Ştefă- 
neșşti nu numai Elinei Cantacuzino, verişoara ei, dar şi nepoatei 
ei, inca, fata Ancăi, verişoara ei. Aşadar, Istrate Golescu- 
Leurdeanu se simţea şi mai legat, prin posesiunea soţiei lui, de 
arcalul piteștean, vezi Ştefan D. Grecianu, op.cir., vol. Il, p.398. 
Să Ştefan D. Grecianu, op.cit., vol. 1], p. 333. 

Constantin Brâncoveanu, domn martir în numele credinţei 


și apărării creştinismului răsăritean 


1. Viaţa domnitorului. La 15 august 1654 se naște 
Constantin Brâncoveanu, originar din vechea și bogata 
familie boierească a Brâncovenilor, înrudită cu familiile 
Basarabilor (domnul Matei Basarab) și cea a Cantacuzini- 
lor, nepot al domnitorului Şerban Cantacuzino, domn al 
Țării Româneşti între 1676-1688, pe timpul domniei sale 
tipărindu-se Biblia în limba română, cunoscută sub de- 
numirea de Biblia de la București. 





Constantin Brâncoveanu (1688-1714) 


Pe timpul domniei lui Antonie din Popeşti (1669- 
1672), tânărul boier Constantin Brâncoveanu dobândea la 
Curtea Domnească titlul de paharmic, unde se făcuse re- 
marcat prin noblețea, destoinicia şi blândeţea sa. Ulterior 
avea să-şi câştige şi titlul de Logofăt. În anul 1674, Con- 
stantin Brâncoveanu se căsătoreşte cu Maria (Marica), 
nepoata de fiu (Neagoe) a domnitorului Antonie din Po- 
peşti, cu care a avut patru fii: Constantin, născut 1683, 
Ştefan — 1685, Radu — 1690 şi Matei — 1697 sau 169, 
nume dat în memoria domnitorului Matei Vodă Basarab, 
şi şapte fete: Stanca, 1676, nume dat în memoria bunicii 
din partea tatălui, Maria — 1678, Ilinca — 1682, Safta — 
1686, Ancuţa — 1691, Bălașa — 1693 şi Smaranda — 1696. 

„2. Urcarea pe tron şi domnia. Pe 29 octombrie 1688 
moare Șerban Cantacuzino, domn al Țării Româneşti din 
1678, iar la 23 noiembrie 1688, urcă pe scaunul domnesc 
nepotul său Constantin Brâncoveanu, care va avea cea 
mai lungă domnie din câte a găzduit Curiea Domnească 
din Bucureşti, fiind denumit şi Prinţul Aurului. Venirea la 
putere s-a făcut pașnic, prin voința unanimă a marilor bo- 
ieri. Acest lucru s-a făcut în mare taină, împreună cu pa- 
triarhul Dionisie Seroglanul, care-i zicea şi Muselinul, 
rudă cu familia Cantacuzinilor, fiind de faţă şi Vlădica 
Teodosie, Mitropolitul Ţării Româneşti, pentru a nu mer- 


12 - 








a top 7900050070017 00007 PEDE 005 0700009010 


It. col. (rtg.) lon STAN 


ge la Poarta Turcului. 

Domnia a fost preluată pe timpul războiului turco- 
austriac. Delegații care au fost la Viena pentru a negocia 
tratatul cu austriecii, convingându-i că domnitorul țării 
lor nu este prietenul austriecilor, au propus ocuparea Ţării 
Românești de către trupele austriece, În această situaţie, 
Constantin Brâncoveanu cere ajutor tătarilor, reuşind în 
acest fel să-i respingă pe invadatori. În timp ce aceştia se 
retrăgeau a avut loc lupta de la Zărneşti (1690) unde ar- 
mata generalului austriac- Heisler a fost învinsă, generalul 
fiind luat prizonier. Între timp au venit şi trupele turceşti 
care au intrat în Transilvania. Pe durata domniei sale, în 
anul 1709, Suedia a atacat Rusia, cu ajutorul cazacilor. 
Regele suedez deşi învins la Poltava, începe discuţii cu 
turcii, cerându-le să declare război Rusiei, ceea ce s-a în- 
tâmplat în 1710. În faţa declaraţiei de război a Turciei, 
Petru cel Mare a dat o proclamaţie către creștinii orto- 
docşi români, bulgari, sârbi şi greci, spunându-le că îi va 
elibera de păgâni. Proclamaţia lui Petru cel Mare i-a făcut 
pe turci să realizeze că Rusia se anunţă un adversar mai 
periculos decât Austria, trimițând armate contra rușilor. 
Cu această ocazie, turcii l-au pus domn pe tronul Moldo- 
vei pe Dimitrie Cantemir, cerându-i să-l prindă pe Con- 
stantin Brâncoveanu și să-l aducă la Constantinopol. Între 
timp, turcii l-au acuzat pe Constantin Brâncoveanu de 
trădare pentru gestul spătarului Toma Cantacuzino de 
ocupare a Brăilei împreună cu ruşii, şi când au ajuns şi 
niște scrisori adresate de Constantin Brâncoveanu țarului, 
au hotărât să-l mazilească şi să-l omoare. 

3. Mazilirea și martiriul Brâncovenilor. În ziua de 
24 martie 1714, înaintea sărbătorilor Paştelui, trimisul 
turcilor a sosit la Bucureşti şi l-a anunţat pe domnul Con- 
stantin Brâncoveanu de mazilire, punându-i pe umăr o 
basma neagră și cerându-i să-l urmeze la Constantinopol 
cu toată familia. Sperând să scape de moarte, mazilitul a 
mers la Sultan, aşa cum i s-a cerut. A fost întemnițat cu 
toată familia la Şapte Turnuri şi a fost torturat să spună 
unde îşi ținea toată averea. După luni întregi de temniță 
grea, în ziua de 15 august 1714, când creştinii prăznuiau 
Adormirea Maicii Domnului, ziua în care împlinca 60 de 
ani, Brâncoveanu a fost adus cu cei patru fii ai săi şi cu 
sfetnicul Ianache Văcărescu (ginerele) la Yahi Kaski pe 
malul Bosforului, în faţa sultanului Ahmed al I]I-lea, a 
vizirului Gun Ali, dar și a reprezentanților diplomatici ai 
Franţei, Angliei, Austriei, Rusiei, Poloniei, Olandei şi 
Suediei, invitați în chip osebit la crudul spectacol. 

Decapitarea s-a făcut începând cu fiii domnitorului, în 
ordinea vârstei, a sfetnicului lanache Văcărescu, ultimul 
fiind chiar domnitorul Constantin Brâncoveanu, care a 
plecat capul înaintea gâdelui, şi şi-a aşezat capul pe bu- 
tuc. Decapitarea s-a produs cu o oră înainte de amiază și 
ar fi durat doar o jumătate de oră. Potrivit cronicilor din 





Restituiri Pitești nr. 4/2014 


acea vreme, Brâncoveanu, înaintea decapitării fiilor săi, 
le-a grăit: „Staţi tare şi bărbăteşte, dragii mei, să nu băgaţi 
seamă de moarte. Priviţi la Hristos, Mântuitorul nostru, 
cât a răbdat pentru noi şi cu ce moarte de ocări a murit. 
Credeţi tare în aceasta şi nu vă mișcaţi şi nici vă clintiţi în 
credința voastră pentru lumea aceasta”. Trupurile decapi- 
tate au fost aruncate în Bosfor a doua zi. Câţiva pescari 
creştini le-au găsit şi le-au îngropat în mănăstirea gre- 
cească de pe muntele Haki, unde domnitorul făcuse nu- 
meroase danii. 

În 1720, doamna Maria (Marica) a adus în țară rămă- 
şițele acestor martiri şi le-a depus pe ascuns, sub o lespe- 
de în Biserica „Sfântul Nou” din Bucureşti. La 21 martie 
1931, de Ziua Sfinţilor Împărați Constantin şi Elena, 
Pariarhul României, Elie Miron Cristea, a luat inițiativa 
reînhumării osemintelor martirilor care fuseseră descope- 
rite de către un cântăreţ, în timp ce curăța candela de ar- 
gint de deasupra lespezii din interiorul bisericii „Sfântul 
Gheorghe Nou”. Din citirea celor scrise pe candelă reie- 
şea că acele oseminte aparțin domnitorului Constantin 
Brâncoveanu, celor patru fii, Sfetnicului Ianache, precum 
şi data de 12 iulie 1720, P.F. Patriarh Miron Cristea i-a 
făcut voievodului în acea zi o slujbă de înmormântare. În 
anul 2014, osemintele au fost așezate într-un sicriu de ar- 
gint şi duse în Paraclisul Patriarhal, pentru a li sc face 





e 
pomenirea după datina ortodoxă. 

Pe timpul domniei sale, domnitorul Constantin Brân- 
coveanu s-a preocupat îndeaproape de dezvoltarea cultu- 
rii, artelor şi învăţământului, vorbindu-se chiar despre un 
stil brâncovenesc. A construit din averea proprie mânăs- 
tiri ca: Hurezi, judeţul Vâlcea, Sfântul Gheorghe Nou, 
Bucureşti, Sâmbăta de Sus şi Făgăraș, judeţul Brașov. Pe 
vremea lui au funcţionat două tipografii, la Snagov şi Bu- 
zău. Pe durata domniei sale au fost ridicate palatele de la 
Potlogi şi Mogoşoaia. În 1693 înființează Academia de la 
Sfântul Sava. În 1714, domnitorul a bătut o medalie cu 
chipul său și Stema Ţării Românești. Pentru activitatea 
diplomatică, apărarea ţării şi a creștinismului ortodox și 
pentru cinstirea memoriei domnitorului, Biserica Ortodo- 
xă Română i-a canonizat în anul 1992 sub numele de 
Sfinţii Mucenici Brâncoveni, având ca zi în calendar ziua 
de 16 august. La mânăstirea Văratec se găsește un mo- 
nument cu bustul domniţei Safta Brâncoveanu, chiar în 
incinta mânăstirii. 

În anul 2013, pe locul unde a avut loc martiriul s-a 
pus o placă comemorativă. Anul 2014 a fost declarat 
Anul martirilor Brâncoveni și al Sfetnicului lanache Vă- 
cărescu, în semn de recunoştinţă la împlinirea a 300 de 
ani de la martiriul Brâncovenilor. 


Evreii din Piteşti în secolul al XIX-lea 
şi la începutul secolului al XX-lea (lil) 


Rezoluţia nu a fost pe placul tuturor reclamanţilor, şa- 
se persoane fiind chemate în faţa Consiliului permanent 
al Comunei urbane Piteşti, Se pare că nici această institu- 
ție nu a soluţionat diferendele, pentru că s-a păstrat şi re- 
clamaţia depusă Comitetului permanent al judeţului 
Argeş, din 13 octombrie 1871. Această ultimă instituție a 
hotărât să rămână în funcţie epitropii aleşi. De asemenea, 
a hotărât: „comunitatea israielită să-şi administreze inte- 
resele cultului lor prin contribuţiuni separate, conform 
articolului 12 din legea comunală”. 

Ministerul Cultelor și Instrucțiunii Publice a cerut 
primarului Piteştiului, la 17 februarie 1901, să specifice 
cu cât contribuie comuna la plata bisericilor din Piteşti, 
precum şi câte comunităţi evreieşti sunt, câți rabini au şi 
pe cât timp sunt angajaţi şi care sunt numele acestora. 

La 19 februarie 1901, primarul Piteştiului este infor- 
mat că în oraş se află o singură comunitate de israieliţi, 
fără rabini, cu un singur haham, pe numele lui, Hascal 
Wechsler, care îndeplineşte o funcție de psalt la templu, 
fără contract”. Se pare că această comunitate ebraică din 
Piteşti aparținea ramurii aşkenaze”, după idiomul germa- 
nic pe care îl folosea. 

În ceea ce priveşte femeia de origine ebraică, aflăm că 
este negustoreasă, plecată de multe ori din localitate la 
diversele târguri sezoniere, pentru a-şi desface produsele. 
De asemenea, este o bună mamă, având mulţi copii, po- 
pulaţia evreiască având cel mai mare spor natural din în- 
treaga comunitate piteşteană. În treburile publice, ale 

conducerii comunităţii, respectiv ale alegerilor de epi- 
tropi, femeile lipsesc. La Arhivele Statului Piteşti s-au 
păstrat listele cu numele şi semnăturilor participanţilor la 
alegerile de epitropi care au avut loc de-a lungul timpului, 
observându-se, însă, absenţa femeilor dintre aceştia. De 
altfel, nu participau toți evreii la aceste “alegeri, ci doar 
anumiți reprezentanți, selecționați după vechimea lor în 
oraş şi după prestigiul social al acestora. Numărul maxim 
de alegători s-a ridicat la 87 în anul 1871, deşi, din statis- 
tici, a reieşit un număr mult mai mare al familiilor evre- 
ieşti din oraş. 

În ceea ce priveşte vârsta Ja căsătorie, în 1865 s-a în- 
registrat o cerere de căsătorie între Iancu Barahu, specu- 
lant, de 29 de ani şi demoasela Şuva, de 16 ani“. Este o 
singură cerere păstrată, insuficientă pentru a trage con- 
cluzii despre vârsta fragedă la care se căsătorea fetele et- 
niei ebraice”. 

Referitor la situația economică a evreilor din Pitești 
din epoca studiată, date interesante se pot desprinde din 
analiza registrului cu „alimente între 1895-1918 în Ar- 
geş"*. În intervalul studiat au fost înregistrate 22 de fali- 
mente ale comercianților evrei dintr-un total de 109 
falimente. Din studierea datelor oferite de acest registru a 
reieșit o parte din activităţile cu care membrii comunității 
ebraice se îndeletniceau. Astfel, erau activităţi de mic ne- 
goţ cu diverse articole: mărunțişuri, sticlărie, „modistă- 
rie”, „făinărie”, bijuterii, dar şi mici ateliere de manu- 
factură, de confecționat mobile, încălțăminte, tinichigerie 

etc. De asemenea, evreii din Piteşti s-au implicat în epo- 
ca modernă și în domeniul divertismentului. Astfel, în 
1909, un evreu, pe nume Braun, era proprietarul unui ci- 
nematograf situat în apropierea Hotelului Dacia. Specta- 
colele de cinema se bucurau de un mare succes în rândul 
piteştenilor pentru că se organizau câte trei reprezentații 
duminică seara, proprietarul fiind nevoit să împrumute 
scaune de la hotelul din apropiere, stârnind invidii printre 
proprietarii de alte localuri de distracţii din oraşf. 

d) Evoluţii şi frământări în sânul comunității ebra- 
ice din Piteşti în epoca modernă 

Divergenţele din interiorul comunității ebraice erau 
alimentate de două situaţii: alegerea epitropilor şi taxa 
specifică asupra cărnii, reclamată întotdeauna autorităţilor 
ca fiind prea mare. După o sesiune de alegeri de epitropi, 
aşa cum s-a prezentat anterior, urma invariabil contesta- 
rea celor aleşi, chiar de coreligionarii lor, într-un număr 
mai mic sau mai mare, de la caz la caz. Aceste reclamaţii 
erau adresate administraţiei locale, recte primarului, iar 
dacă soluția acestuia nu era pe placul reclamanților, plân- 
gerile ajungeau la instanţele superioare: prefectură sau 
chiar minister. Atunci când primarul încerca să intervină, 
pe cale administrativă, în favoarea reclamanţilor — de 
exemplu să reducă taxa pe carne — intervenţia liderilor 
ebraici era foarte promptă. Pe de o parte, se făceau presi- 
uni asupra revoltaţilor evrei, mergând până la amenința- 
rea cu expulzarea”; pe de altă parte, autorităţile locale 
erau învinuite că încalcă autonomia religioasă a comuni- 
tăţii ebraice. 

La 5 iunie 1867 o parte din evrei se plânge primarului 
că este foarte scumpă carnea de miel, 1 leu şi 16 bani. 
Referindu-se la prevederile religiei mozaice, conform că- 
rora adepţii acestui cult trebuie să consume doar carne sa- 
criticată de un haham (măcelar israielit), aceştia afirmă: 
„numai noi suntem Sub jug de suferim cele mai mari gre- 
utăți despre partea cărnii. Nu mai putem suferi acele 
greutăți că rămânem şi Jără haine pe noi. Sunt mai mulţi 
săraci care n-au ce să mănânce în casă”, 

O adevărată oglindă a vieţii cotidiene a comunităţii 
evreieşti din oraşul Piteşti o constituie un memoriu din 
1867, semnat de Iacov Ferber, un locuitor al oraşului, 
probabil un negustor, şi adresat primarului Piteştiului!|. 
Memoriul se întinde pe mai multe pagini, cuprinde foarte 
multe citate din Biblic (Psalmi) şi este o pledoarie în fa- 
voarea săracilor din comunitatea israieliților, cerând ca 
taxa asupra cărnii să se plătească diferențiat în funcţie de 
veniturile fiecărui evreu. Autorul propunea chiar ca evreii 
săraci să fie scutiți de plata acestei taxe şi arăta că mono- 
polul asupra cărnii apasă greu asupra populaţiei sărace 
israielite din oraşul Piteşti. Acest monopol, arată autorul 
memoriului, se numeşte gabelă şi există în toate oraşele 
mari în care trăiesc evrei. Sc arată că în alte orașe, inclu- 
siv în capitală este în folosul săracilor, pe când în Piteşti 
este în defavoarea acestora. Rolul gabelei este complex și 
contribuie practic la conservarea individualităţii comuni- 
tății israielite. Astfel, din gabelă (gubelă) se plăteşte un 
rabin pentru a ridica moralul populaţiei şi mai ales „săr- 
manii sunt demoralizaţi”. Școala publică, care „,ilumi- 
nează copilaşii săracilor în limba evreilor, română și 
germană” este întreţinută tot din această taxă care este, 
aşadar în avantajul copiilor săracilor, pentru că bogaţii îşi 

trimit copii la școli private. Alte întrebuințări ale gabelei 
sunt pentru întreținerea unui spital de care beneficiază 
mai ales oamenii sărmani din comunitatea israielită şi 
pentru plata hahamului. 

Spre deosebire de această organizare care i se pare fi- 
rească autorului, în Piteşti, „populația este formată din 
mai mulți săraci decât avuţi, de nici un rabin, nici Şcoală 
publică, nici spital nu au; ei au numai un haham”?. Ast- 
fel, „în oraşul Piteşti, comunitatea israelită fără Rabin se 
demoralizează; şcoală publică ca să se ilumineze copiii 
lor în limba ebraică nu le trebuie, sunt convinși că ei sunt 
singuri destul de iluminaţi de toate, ei sunt singuri demni 
de a da o creştere mai bună copiilor lor, căci nu se mai 
găsesc nici profesori buni; spital nu le trebuie sub cuvânt 
că de a merge cineva la spital este contra onoarei (...) 
căci în comuna israelită din oraşul Piteşti sunt toți avuţi 
şi onorabili”"5. Autorul se întreabă retoric: „onorabila 
comună nu are de nici unele din cele de mai sus, şi atunci 
de ce sunt atât de îinpovăraţi de monopolul asupra cărnii 
şi în loc (...) de a se bucura de îmbelşugare, din contră, 
copilaşii săracilor trebuie sărmanii mititei să sufere a fi 
sau nemâncaţi sau despuiaţi!? 

Comunitatea piteşteană dispunea de un haham, o „Bi- 
serică elegantă”!” care datorează bani, bani care pot fi re- 
stituiți doar de sărăcime, prin taxa asupra cărnii. Autorul 
arată că Bisericile israeliților au alte venituri obişnuite şi 
legitime pentru iluminare, reparare, cântăreţi şi ceauşi şi 
propune să se plătească datoriile din aceste venituri, „fără 
a se sugruma sărăcimea "16. Partida minorală a evreilor 
din Piteşti, reprezentată şi de autor, lacov Ferber, doreş- 
te ca Biserica să nu mai trebuiască să fie datoare, fără să 
Ii se arate socotelile”. În continuare, autorul reclamației 
enumeră condiţiile pe care trebuiau să le îndeplinească 
alegătorii: să plătească dări către comunitate, să fie cum- 
părător de carne de la hahamul comunităţii!ă. Din păcate, 
în documentele păstrate nu s-a păstrat şi deznodământul 
acestui episod, dar este irelevant, în acest context fiind in- 
feresantă reconstituirea atmosferei din interiorul comuni- 
tăţii ebraice, care nu relevă „unitatea de monolit” atribuită 
acesteia şi percepută astfel din exterior. 

Alte reclamaţii din rândul comunităţii israelite se refe- 
ră la retragerea „jețului” (jilţ) din sinagogă de către noul 
epitrop Leibu Blancu lui Bercu Iacovitz, deşi „biserica 
(sinagoga) este făcută din banii noştri săraci”, fără ca 
unul din epitropii respectivi „să scoată un galben sau doi 
bani”. Concluzia reclamantului este aceea că epitropii 
nu au dreptul de a avea câte un jeţ în biserică. Bercu 
Iacovitz susține că a dat şapte galbeni şi jumătate pentru a 
acoperi datoria de 500 de lei pentru biserică deşi vine de 
3-4 ori pe zi la biserică. 

Elita evreilor din Piteşti era alcătuită, conform autoru- 
lui memoriului, din industriaşi şi comercianți. Industria- 
şii, „care sunt totdeauna statorniciți oraşului, trebuie să 
mănânce în toare zilele carne, căci altminterea nu pot 
munci”, ca urmare ei sunt cei mai mari consumatori de 
carne şi trebuie să plătească taxele cele mai mari. Comer- 
cianţii sunt „mai mult pe afară prin țară şi bâlciuri ”, deşi 
sunt familişti şi familiile lor sunt în oraş, „în loc de a 
cumpăra carne fac economie după cum este cunoscuta 
sexului femeiesc” de a respecta moda. În familiile negus- 
torilor sunt multe femei care toată vara sunt cu marfa „pe 

afară prin bâlciuri”%. Concluzia era că aceştia nu cumpă- 


ră carne şi, deci, nu contribuie la susținerea comunității 
prin taxele specifice”. 

Autorul propune construirea unei băi, căci conform 
preceptelor religioase, credincioşii, „înainte de a pomeni 
numele Iui Dumnezeu, trebuie mai întâi să se curețe "2. 
Conform autorului, „după religiunea israelită este mai 
urgentă a avea populațiunea o baie decât o biserică”, 
pentru că „Biserica poate fi orice casă în care se pome- 
neşte numele lui Dumnezeu "5. Evreii din Piteşti vor dis- 
pune şi de o baie şi de o sinagogă. Potrivit unei statistici 
din 1884, în Piteşti existau 16 lăcaşuri de cult, unul din 
acestea fiind destinat israeliților. Aceştia aveau o sinago- 
gă în culoarea de negru, construită, după cunoştinţa auto- 
rului, în 1865; dispunea de doi preoți şi un servitor. 
Veniturile veneau din chiria jețurilor din Biserică şi din 
ofranda de la Sărbători şi din o parte a taxei pusă asupra 
cărnii şi tăierea păsărilor. 

Un alt exemplu al disensiunilor din cadrul comunităţii 
ebraice din Piteşti se înregistrează şi cu ocazia alegerilor 
din 1902 a comitetului comunității israelite din oraş. Ast- 
fel, la 28 iulie 1902 au avut loc alegeri, repetate la 4 au- 
gust 1902. Bineînţeles că au fost reclamaţii către Primarul 
Piteştiului constatându-se „nereguli în alegerile din 4 
august 1902" de către o facțiune evident nemulțumită 
de rezultatul acestor alegeri. Asifel, se reclama faptul că 
ultimele alegeri s-au făcut fără „să se fi lansat afişe de 
convocare către alegători în Sinagogă şi în alte localuri 
publice, conform art. 30 din Statutul acestor alegeri”. 
Principalul vinovat, în opinia autorului reclamaţiei către 
primar, cra Israil Braunstein, care, nefiind câştigător la 
alegerile din 28 iulie 1902 şi nici alți candidaţi „agreați 
de dânsul” a încheiat un Proces-verbal în localul din 
curtea Sinagogii, respectiv în Şcoala israclită, „prin care, 
cu de la sine putere, declară în numele obştii că anulează 
alegerea din 28 iulie şi îi proclamă aleşi pe I. Braunstein 
şi alți şase agreaţi de dânşii, în locul lui Dr. Florian și a 
altor şase aleşi la 28 iulie”. Israil Braunstein este incri- 
minat pentru că, dorind să legitimeze alegerile din 4 au- 
gust, „a alergat pe la casele din oraş şi a adunat 
semnături, iscălind mai multe persoane care au lipsit din 
oraş şi iscălind el însuşi pe alţii care nu ştiau să scrie”*!. 
Autorul memoriului către primar enumeră persoanele 
„semnate” care au lipsit din oraş în intervalul 3-5 august 
(unul dintre „semnatari” lipsea din localitate de un an, 
mutându-se la Slatina!)"?. Alte nereguli semnalate se refe- 
reau la faptul că în Procesul-verbal incriminat se spunea 
că au fost prezenţi 83 de alegători, semnate fiind doar 25 
de persoane“?, 

Micile disensiuni care existau în interiorul societății pi- 
teştene erau şi general umane: în 1837 evreul Haim se 
plânge magistratului (primarului) oraşului, pentru o „dato- 
rie de bani” din partea lui Nae Furduescu, iar în 1910 mai 
mulți locuitori reclamă primarului pe un vecin al lor pentru 
tulburarea liniştii publice. Se arată în reclamaţie“: „an 
evreu cu numele de Zamfir Şerman, de meserie dogar, din 
str. Sf. Vineri, nr. 6, prin meseria lui sgomotoasă ne turbu- 
ră în continuu liniştea de la orele 5 dimineaţa şi de multe 
ori până la orele 9 şi chiar 1] noaptea, în aşa măsură în- 
cât noi, vecinii, am ajuns la culmea răbdării toleranfei şi 
indulgenţei. Pentru acest meseriaş nu există nici duminică, 

nici sărbători, căci, în sărbătorile evreieşti pune de lucrea- 
ză români, iar în cele româneşti lucrează el cu fiul său”. 
Se arată mai departe în plângere că „din cauza bocănelilor 
am ajuns de nu ne mai înțelegem vorba în casă, copii şi so- 
țiile au devenit nervoși, un ceas peste zi noi nu ne mai pu- 
tem odihni, am decăzut aproape în boala insomniei ”. Alte 
motive de nemulțumire erau: „odăile nu le putem aerisi ca 
să nu pătrundă fumul de la focul de surcele şi gunoaie pen- 
tru încălzitul doagelor, din cauza zgomotului ne părăsesc 
chiriaşii”. Soluţia propusă era „mutarea dogarului” 
arătându-se că este şi o „chestie de frumusețe şi igienă ca 
în str. Sf Vineri, aproape în centrul oraşului, să dispară 
doage şi buţi puse la stradă 25, 

În răspunsul arhitectului oraşului, Bacria Cutănescu, se 
arată că articolul 13 din Regulamentul comunal „nu opreş- 
te aşezarea industriilor lemnoasă, strungărie şi dogărie 
chiar în ocolul 1”. Totuşi, se găseşte un temei legal pentru 
strămutarea dogarului şi anume articolul 29, din acelaşi re- 
gulament, care „nu permite depozitul de materiale lemnoa- 
se în ocolul 1” (centrul oraşului). Soluţia este somaţia 
adresată lui Zamfir Şerman ca în 15 zile să se strămute în 
altă stradă sau va fi dat în judecată. Răspunsul dogarului a 
fost acela de a i se îngădui să plece după doi ani, când îi 
expiră contractul de închiriere, pentru că este „sărac și în- 
povărat de familie“*%. Care a fost soarta dogarului, nu mai 
reiese din documente, dar ne putem imagina că s-a adoptat 
o soluție de compromis, prin care să fie conciliate și intere- 
sele economice şi familiare ale meseriaşului şi protejarea 
liniştii locuitorilor din acea zonă centrală a oraşului Pitești, 
de la începutul secolului al XX-lea. 

Relativ la îinpământenirea evreilor, în epoca studiată 
s-a înregistrat o recomandare a Consiliului comunal pen- 
tru parlamentul României vizând împământenirea unui 
localnic de religie mozaică. Din punct de vedere al naţio- 
nalității, unii piteşteni de religie iudaică erau deja cetăţeni 
români, iar alţii erau supuşi ai unor state străine, vecine 
sau nu. 


NOTE 


! Ibidem. Prefect al judeţului Argeş era Mihai Vasilescu. 

2 DGAS, filiala Argeş, fondul Primăria Piteşti, ds. nr. 5/1901, 
f. 5. 

* „Askenaz şi Sefard reprezintă numele a două țări îndepărtate, 
menţionate de Biblie, pe care evreii din Evul Mediu le-au aplicat 
Germaniei, respectiv Spaniei. Cele două rituri diferă prin litur- 
ghie, anumite obiceiuri şi pronunțarea limbii ebraice. Ele cores- 
pund, pe de o parte, schematic, comunităților Europei occidentale 
şi Europei orientale, iar, pe de altă parte, comunităților din bazinul 
mediteranean”, apud Eisenberg, Josz, op. cir. p. 158. î 

1 DGAS, filiala Argeş, fondul Primăria Piteşti, ds. 15/1865, £. 120. 
5 Talmudul, monumentala operă colectivă care stabileşte învăză- 
turile pentru evrei, a stabilit și un model de viață pentru evrei, 
care „a orânduit în mod echitabil activitățile omului între sluji- 
rea lui Dumnezeu şi viaţa de familie şi socială”, apud Eisenberg, 
Josz, op. cif., p. 136. Potrivit aceleiaşi surse, „bărbatul trebuie să 
se căsătorească tânăr — în principiu, la 18 ani — şi să aibă mulți 
copii. El trebuie să-şi facă soţia fericită şi să cheltuiască mai 
mulţi bani pentru îmbrăcămintea ei decât pentru a lui. Nu trebu- 
ie să-şi conducă familia tiranic. E dator să-i înveţe pe copiii săi 
Tora și o meserie”, Ibidem, p. 136. 

* DGAS, filiala Argeş, fond „Tribunalul Argeş, judecătorul sin- 
dic >, Registrul falimentelor între 1895-1941 în Argeş. 

7 Vezi anexa „Tabelul cu falimente ”. 

* DGAS, fondul Primăria Piteşti, ds. 4/1909, £.23. 

? Printr-o circulară a ministrului de interne din 2 martie 1867 (mmi- 
nistru 1. C. Brătianu) cerea prefecţilor să ia măsuri împotriva străini- 
lor şi „vagabonzilor” care nu aveau acte, domiciliu şi ocupaţie. 

19 DGAS, fondul Primăria Piteşti, ds. 10/1866/1871, f. 23. 


1 Ibidem, f. 116-122. 12 Ibidem, £. 117. 


15 Ibidem. 14 Ibidem. 
15 Ibidem. 16 [bidem. 
7 Ibidem. 1 Ibidem. 


19 Ibidem. % Ibidem. 
2! Ibidem, f. 20. 2 Ibidem. 
2 Ibidem, 2 Ibidem. 
25 Ibidem. 25 Jbidem. 
2 tbidem, ds. 3/1902-1903, £. 148. 2% Ibidem. 
Ibidem. 30 Ibidem. 
3 Ibidem. 5 Ibidem. 
% Ibidem. 34 Ibidem, ds. 13/1910, f. 23. 
% Ibidem. 35 Ibidem. 


Învăţământul din Piteşti în anii 
Primului Război Mondial (1914-1918) 


Declanşarea primei conflagrații mondiale la 15/28 iu- 
lie 1914 a surprins oraşul Piteşti în plină modernizare!, 
proces care a continuat parțial şi în sistemul de învăţă- 
mânt local în perioada neutralității (1914-1916). 

Iată cum era descrisă în anul 1915, într-un articol din 
„Gazeta Ialomița”, baza materială a liceului „Ion C. Bră- 
tianu” în urma unei vizite făcute de membrii societăţii co- 
rale „Freamătul”, al cărei fondator era chiar C. Albu, 
profesor de muzică al liceului la acel moment: „... au fost 
primiţi de dl. director IL. Cuţui şi de secretarul şcoalei I. 
Nenciu. Au vizitat cu de-a amănuntul laboratorul, sala de 
desen, sala de muzică, cinematograful liceului, biblioteca 
şi sălile de clasă. S-a admirat mult biblioteca liceului, ca- 
re e foarte bogată şi între donatorii căreia strălucesc mai 
multe nume ilustre, alături de al regretatului profesor G. 
Tonescu-Gion. S-a admirat, de asemenea, mobilierul făcut 
din cotizaţiile elevilor şi care e din cele mai nouă mode- 
le”. 

Ca parte a procesului de modernizare a urbei, tot în 
perioada neutralității, au luat ființă noi unităţi şi secţii de 
învăţământ. La începutul anului şcolar 1915-1916, Minis- 
terul Instrucțiunii Publice a decis înființarea unei secţii 
pedagogice pe lângă Liceul „I.C. Brătianu”, propunându- 
se la început funcţionarea unei clase a V-a. Ca director al 
acestei secții pedagogice a fost numit Nae G. Dumitrescu, 
profesor de geografie, iar cursurile au fost predate în cea 
mai mare parte de profesorii liceului „I.C. Brătianu”, care 
au efectuat orele mai mult gratuit”. Începând cu data de 
1 octombrie 1915 s-a înființat în oraş şi Şcoala Normală 
de Învăţători, mai apoi de învățătoare cărora trebuia să Ii 
se asigure spaţiile de desfăşurare a procesului instructiv- 
educativ, la început funcţionând în localuri închiriate”. 
Ulterior, în anul 1916, a luat ființă Şcoala Profesională a 
CFR, astăzi Liceul Mihai Viteazul din Piteşti”. 

Ca şi în anii antebelici, membrii comunităţii locale au 
continuat să sprijine învățământul oraşului Piteşti. Un 
gest deosebit a fost făcut de către Constantin Cristescu, 
din strada Şerban Vodă nr. 170, care în 1916 a donat su- 
ma de 140.000 lei, pe care Comisia interimară i-a folosit 
pentru „lărgirea actualului azil de infirmi” şi pentru con- 
struirea localului Şcolii de fete nr. 3 din oraş. Şi de data 
aceasta, fiind o sumă importantă, s-a luat acceptul Minis- 
terului de Interne”, 

prof. drd. Constantin VĂRĂŞCANU 


Pe fondul declanşării şi desfăşurării primei conflagra- 
ţii mondiale, desfășurarea normală a cursurilor a fost 
afectată din cauza mobilizărilor parţiale de trupe pe care 
Ministerul de Război le-a ordonat în perioada neutralită- 
ţii. Spre exemplu, o parte din perioada anului şcolar 
1914-1915, un număr însemnat dintre elevii liceului 
„Nicolae Bălcescu” din Piteşti au fost încorporați la 1 
aprilie 1915, situaţia şcolară încheindu-li-se pe baza bi- 
mestrelor urmate până la încorporare. 

După intrarea României în război, în noaptea de 14 
spre 15 august 1916, clădirile unor instituţii de învăță- 
mânt au fost transformate în spitale ale armatei române, 
cum a fost cazul Şcolii primare de băieți nr. 3% şi liceului 
Ion C. Brătianu! 

În timpul primei conflagrații mondiale, timp de doi 
ani, oraşul s-a aflat sub ocupaţia trupelor germane, peri- 
oadă de timp în care au avut de suferit cetăţenii. oraşului 
dar şi instituţiile publice. Într-un document de arhivă este 
descrisă instalarea administraţiei militare germane în 
oraş: „12 noiembrie 1916, Consiliul Comuna! al oraşului 
Piteşti a hotărât, față de împrejurimi, predarea oraşului 
spre a nu fi distrus de inamic, pentru care s-a constituit o 
comisie compusă din membrii acestui consiliu, care au 
rămas în localitate, şi din mai multe persoane cu vază..., 
în zilele de 13 şi 14 ale acelei luni, autorităţile au părăsit 
orașul plecând în Moldova”. Chiar din prima zi, la ora 9 
dimineaţa Comandatura Germană nr. 272 s-a instalat în 
localul primăriei „fără să anunţe şi a permite spre a se pu- 
tea căra arhiva, registrele și birourile. Din această cauză 
cea mai mare parte din arhivă a fost distrusă [...] şi pusă 
pe foc, iar din mobilierul aflat a fost distrus sau furat până 
la plecarea lor din oraş, primăria fiind nevoită să închiric- 
ze un local. Localurile școlilor 1,2,3 de băieţi, 1 şi 2 de 
fete, pedinte de primărie, care au fost rechiziţionate şi 
transformate în spitale şi cartiruiri, au suferit deteriorări 
importante, iar mobilierul a fost distrus. La fel s-a întâm- 
plat şi cu clădirea şi mobilierul Şcolii de fete nr. 3, care 
era închiriat”! 

Referitor la Şcoala primară de fete nr. 3 din Piteşti, 
într-un memoriu alcătuit de primărie în luna februarie a 
anului 1921 şi înaintat Ministerului de Interne, au fost de- 
scrise pagubele produse de ocupaţia militară germană: 
„Scoala nr. 3 primară de fete ce avea local închiriat (de la 

profesoara Rizea Dobrescu-n.n.), a fost, de asemenea, 
ocupat în întregime pentru diferite birouri duşmane şi a 
distrus asemenea mobilierul şi a deteriorat imobilul”!?. 
Afectat a fost şi localul Şcolii de meserii din Piteşti al că- 
rui imobil a fost ocupat de Comandatura germană şi 
transformat în atelier de reparaţie a automobilelor!5. 

După cum s-a arătat, în anii primului război mondial, 
activitatea învățământului românesc, inclusiv cel piteş- 
tean a fost afectată profund. O dată cu decretarea mobili- 
zării în 1916, în localul liceului a fost instalat spitalul 
Crucii Roşii, iar după invazia armatelor germane a rămas 
în întregime la dispoziția acestora. Numai datorită grijii 
directorului de atunci (D. I. Ghimpa) s-a putut salva ceea 
ce era mai important din arhivă!*. De semnalat aspectul 
că, în anii 1916-1917, Liceul „Nicolae Bălcescu” din Pi- 
teşti a funcţionat numai cu clasele I-VI (fără clase parale- 
le), cuprinzând un total de 137 de elevi. Efectivele de 
elevi ale claselor erau foarte mici: clasa a V-a cu 6 elevi, 
şi un număr similar în clasa a VI-a. În anul şcolar urmă- 
tor, 1917-1918, existau clasele I-VII, cu divizionare la 
clasele I şi a It-a. Nici în anul școlar 1918-1919 liceul nu 
a avut clasa a VIII-a. Abia în anul 1919, liceul a funcţio- 
nat cu un număr normal de clase (I-VIII)'S. Cursurile, ca- 
re până anul 1916 se desfășurau şi dimineața şi după 
amiază, în timpul războiului, în condițiile în care şcoala 
nu mai funcționa în localul propriu, cursurile s-au ţinut 
numai într-o jumătate de zi!“. 

Un alt caz a fost acela al Şcolii de meserii din Piteşti 
ale cărei cursuri au fost afectate de desfăşurarea războiu- 
lui. Pentru anii 1917şi 1918 nu a avut nicio promoţie de 
absolvenți!”. 

O perturbare notabilă s-a produs şi în ceea ce priveşte 
începerea anului şcolar. Conform prevederilor Legii In- 
strucțiunii din anul 1864 şi a modificărilor din anul 1865, 
anul şcolar debuta la 16 august şi se încheia la 15 august 
în anul următor, cursurile desfăşurându-se între 16 august 
şi jumătatea lunii iunie (14-15 iunie)'$. În anul şcolar 
1916-1917 cursurile liceului „Ion C. Brătianu” au început 
abia la 8 ianuarie 1917 cu puţini elevi şi profesori, în case 
particulare din str. Şerban Vodă. În anul următor liceul a 
funcționat în alte case precum şi la şcoala primară 
„Nicolopol” (azi şcoala generală nr. 4), ambele pe bule- 
vard. În anul şcolar 1918-1919 cursurile liceului s-au des- 
făşurat în localurile şcolilor primare nr. 2 şi 3 de băieţi 
(actuala şcoală generală nr. 3) şi nr. 1 de fete 
„Nicolopol”, care le-au fost puse la dispoziție numai di- 
mineața. Abia în anul şcolar 1919-1920 cursurile au reîn- 
ceput în localul propriu, care a reclamat numeroase 
reparații şi o nouă dotare a laboratoarelor, în urma daune- 
lor şi jafurilor făcute de armata germană!?. 

Ocuparea imobilelor de către armata germană, a de- 
terminat autorităţile locale să transfere cursurile în loca- 
luri închiriate şi să comaseze şcolile. A fost și cazul Şcolii 
primare de băieți nr. 3 care, în anul şcolar 1916-1917, ală- 
turi de elevii Şcolii primare de băieţi nr. 2, au funcționat 
în localul Şcolii primare de băicți nr. 1 din str. I.C. Brăti- 
anu, iar în anul şcolar 1917-1918, în clădirea Şcolii pri- 
mare de fete nr. 1 „„Nicolopo!” din bulevardul Elisabeta”. 

Sub ocupația militară germană, începând cu anul 

1917, a funcţionat o singură şcoală primară de băieţi pen- 
tru întreaga comunitatea a oraşului Piteşti. Personalul era 
alcătuit din următorii dascăli: Alexandrina Necşulescu 
(de la Şcoala primară de băieți nr. 2), Eliza Stănescu 
Delar (de la Scoala primară de băieţi nr. 1), Valeria 
Mavrodineanu (de la Şcoala primară de băieţi nr. 2) şi Ta- 
tiana Bobancu (de la Şcoala primară de băieţi nr. 3). Cur- 
surile s-au ţinut în localul şcolii nr. 2 de fete, pe jumătăţi 
de zile, în perioada 17 aprilie — 18 octombrie 1917, cu o 
întrerupere de la 6 iulie până la 6 august, În zilele de 21- 
24 octombrie 1917 au fost organizate examenele de ab- 
solvire a şcolii primare. Anul şcolar 1917-1918 a fost 
deschis în ziua de 5 noiembrie 1917, cursurile pentru 
şcoala primară ținându-se cu acelaşi personal didactic şi 
în continuare în localul şcolii primare de fete nr. 27. 

În instituţiile de învățământ piteştean, numărul cadre- 
lor didactice a scăzut simțitor. În timpul anului şcolar 
1916-1917, liceul „I.C. Brătianu” a avut 9 cadre didacti- 
ce, numeroşi profesori fiind mobilizați şi plecați pe front. 
O parte nu s-au mai întors niciodată la catedrelor lor, fă- 
când sacrificiul suprem pentru cauza națională a unirii. 
Au fost cazurile profesorului Ion Cuţui, directorul liceului 
şi cel al lui Nenciu Ion, secretarul şcolii, care au căzut în 
luptele din anul 19167. Originar din județul Mehedinți, 
Ion Cuţui, la data decretării mobilizării (august 1916) a 
fost numit comandantul companiei a 7-a din Batalionul II 
al Regimentului 44 Infanteric, dublura Regimentului 4 In- 
fanterie. A murit eroic în ziua de 13 octombrie 1916 în 
luptele din Munţii Coţi, în zona comunei Boişoara, jude- 
țul Argeş, fiind avansat post-mortem la gradul de căpitan. 
În prezent, în cinstea dascătului erou, o stradă din oraşul 
Piteşti îi poartă numele”. 

Un alt dascăl al liceului „Ion. C. Brătianu” din Piteşti, 
participant şi supravieţuitor al războiului întregirii naţio- 
nale, a fost Ion Baiulescu (1881-1969). Comportarea me- 
ritorie pe fronturile de luptă a fost descrisă de I. 
Ghinescu, unul dintre foştii săi elevi: „Octombrie 1916. 
Armatele Kaizerului, străpungând pasul Giuvala şi poziţia 
întărită de la Posada, amenințau să ocupe oraşul Câmpu- 
lung. O divizie de infanterie este adusă grabnic din Do- 
brogea să întărească trupele de aici. Locotenentul de 
rezervă Baiulescu cunoscător din copilărie a acestor lo- 
curi este comandant de fapt al impetuosului atac din 14 
octombrie de pe dealul Măgura, care alungă pe nemți din 
această poziţie, în satul Lereşti, iar de aici prin lupte corp 
la corp, îi azvârle pe muntele Clăbucet. Oraşul este salvat, 
locotenentul este decorat”. 

Demn de menționat aspectul 'că, în anul 1916, elevi 
piteşteni au cerut să fic înrolați ca voluntari în armata ro- 
mână pentru a lupta pentru realizarea idealului naţional al 
unirii. A fost şi cazul elevului Ionescu Marin, de la Liceul 
„lon C. Brătianu”, care s-a retras în Moldova odată cu 
trupele române. A urmat cursurile Şcolii de ofițeri de in- 
fanterie din aşi, pe care le-a absolvit în aprilie 1917, du- 
pă care a fost repartizat la Regimentul 4 Infanterie Argeş, 
aflat pe front în munţii Vrancei, pe Vârful Momâia. În ca- 
litate de comandant de pluton şi apoi de companie, Marin 
lonescu a luat parte la pregătirile atacului de la Nămoloa- 
sa-Fundeni, apoi la luptele din munții Vrancei, Piscul 

Cocoşila, munţii Bârlogul, având o comportare meritorie. 
În luptele sângeroase de la Piscul Cocoşila (12-19 august 
1917) a căzut grav rănit, revenind la regimentul său în no- 
iembric același an”. 

G. Stănescu Delar, profesor al Şcolii de băieți nr. 1 
din Piteşti, a plecat în refugiu în Moldova, îmbolnăvindu- 
se de tifos exantematic, s-a stins din viaţă în ziua de 24 
februarie 1917. Despre profesorul Stănescu, Nicolae lor- 
ga a scris cuvinte deosebite, de apreciere: „Era un suflet 
cald şi bun, pe faţa căruia stătea scrisă voioşia, bucuria de 
a fi de ajutor pentru orice lucru frumos şi util. Viaţa lui 
întreagă n-a fost decât iubire pentru ideal şi dorința de a-l 
servi. Nu se poate închipui un om care să aibă el însuşi 
mai multă plăcere în trezirea şi sprijinirea unei opere de 
interes public. Corpul nostru de institutori n-a fost fericit 
să aibă mulţi ca dânsul. Păcat că astfel de bunăvoinţi sunt 
luate tocmai atunci când, pentru uriaşa operă de refacere, 
ele ne-ar fi fost mai de nevoie”26. 

Starea de război a produs dificultăţi şi în ceea ce pri- 
veşte salarizarea cadrelor didactice. În luna octombrie 
1917, o parte a cadrelor didactice din judeţul Argeş, in- 
clusiv din Piteşti, primiseră doar 70% din cuantumul sala- 
riului, situaţie care a determinat intervenția Ministerului 
Instrucțiunii Publice pe lângă Prefectura Argeş, solici- 
tându-se remedierea problemei, în caz contrar „pentru 
orice întârziere, d-l revizor şcolar e făcut răspunzător”. 

De la îi august 1917, un revizor şcolar era remunerat 
cu suma de 270 de lei, la care se adăugau 50 de lei diurna, 
pradaţia şi 50% din salariul de la catedră”, 

Orparte a corpului profesoral piteştean şi-a manifestat, 
în diferite moduri, opoziţia faţă de administraţia militară 
germană. Astfel, profesorul Dumitru I. Ghimpa, director 
al Liceului „Lon C. Brătianu”, pentru că a interzis elevilor 
să participe la o paradă a trupelor germane, a fost propus 
de către comandamentul german să fie deportat în lagărul 
de la Krefield, unde cu câtva timp în urmă fuseseră tri- 
mişi profesorul Constantin Albu şi îngrijitorul liceului 
Ion Stanciu. Încheierea armistițiului a împiedicat însă 
arestarea şi trimiterea sa în lagărul de concentrare”, 

Perturbarea procesului de instrucţie în perioada ocu- 
paţici germane a reprezentat o caracteristică la nivel naţi- 
onal. Situaţii similare s-au înregistrat în toate şcolile din 
judeţul Argeş, aspecte care reies din rapoartele înaintate 
de către administratorii plăşilor către prefectura judeţului. 
Astfel, în raportul din 29 octombrie 1917 redactat de că- 
tre administratorul plăşii Piteşti situaţia şcolilor era redată 
astfel: „Localurile de şcoală au fost în parte deteriorate în 
timpul trecerii trupelor române şi germane. Astăzi în fie- 
care comună s-a pus în stare de funcționare cel puţin o 
şcoală. Mai deteriorate sunt şcolile din comuna Lunca 
Corbului, Găvana şi şcoala de agricultură din comuna 
Dobrogostea pentru care pe lângă măsurile luate s-au mai 
cerut Prefecturii ordonanţarea sumei de 900 lei [...] Până 
în prezent nu s-a deschis şcolile în comunele Albota, 
“Cerbu, Dobrogostea şi Păduroiu din cauza lipsei învățăto- 
rilor. ."50, 

Liceul Pedagogic din Câmpulung, de la data mobili- 
zării (15 august 1916) şi până la începutul anului şcolar 
1918, nu a mai funcţionat. Localul şcolii a fost transfor- 


mat în spital. Mare parte din averea şcolii a fost jefuită în 
timpul ocupaţiei germane. Actele elevilor, matricolele 
şcolare au fost salvate, fiind evacuate din vreme în comu- 
na Călineşti-Muscel. Localul şcolii a suferit numeroase 
stricăciuni în timpul războiului. Acoperişul, tavanul, mul- 
te ferestre şi uşi, mobilierul, materialul didactic, bibliote- 
ca, instalaţiile, îmbrăcămintea şi avutul elevilor din 
podurile imobilului au fost distruse de bombardamentele 
trupelor germane”. 

Pe lângă factorii care au perturbat procesul de învăţă- 
mânt şi care au fost determinaţi de desfăşurarea războiu- 
lui, s-au manifestat şi factori locali care ţineau de 
contextul socio-economic. Astfel, în toamna anului 1917, 
frecvenţa la ore, în mod special în mediul rural, a fost 
scăzută din cauza participării copiilor la muncile agricole, 
fenomen care a continuat şi pe fondul venirii iernii şi lip- 
sei de îmbrăcăminte şi încălțăminte pentru elevi”. 

În lumina izvoarelor istorice, perioada anilor 1916- 
1918 s-a suprapus pentru oraşul Piteşti cu ocupaţia trupe- 
lor germane. Aceasta a afectat grav procesul de instrucție 
prin reducerea considerabilă a numărului profesorilor şi 
elevilor — refugiaţi în Moldova sau înrolați în armata ro- 
mână, ocuparea clădirilor instituţiilor de învățământ, per- 
turbarea duratei anului şcolar şi distrugerea unei părţi 
importate a bazei materiale a şcolilor. Dacă în urma mă- 
surile întreprinse de autorităţile locale frecvenţa elevilor 
şi cursurile au intrat într-o oarecare stare de normalitate 
începând cu anul 1918, distrugerile materiale provocate 
de război au fost remediate abia în anii următori. 

O altfel de istorie. Tragedia unui luptător anticomunist: 
lon Marinescu (II) 


La 15 iulie, nucşorenii ieşeau la munte pentru tunsul 
mieilor. Din grupul de oameni făceau parte şi doi activişti 
de partid alături de alți oameni ai regimului. Aceştia, în 
repetate rânduri, s-au manifestat ostil față de familia celor 
din munţi. Mai mult, au intrat în casele şi pământurile ce- 
lor-arestaţi, încercând acapararea acestora. Pentru aceștia, 
judecata partizanilor trebuia să fie neîndurătoare, Pe dru- 
mul îngust de munte de pe muntele Clăbucet, au fost-aş- 
teptați de Ion Marinescu şi Constantin Jubleanu. Darie 
Banu va fi împuşcat mortal, iar Ion Gh. Băncescu va fi 
rănit. 

Pe data de 10 august 1950, cele două grupuri aveau zi 
de întâlnire pe Râul Doamnei, unde erau frații Arnăuţoiu 
şi Maria Plop. Titu Jubleanu şi soția sa au mers pe un tra- 
seu mai scurt spre locul de întâlnire, iar băieţii trebuiau să 
treacă pe la unul dintre bordeie de la punctul Cucute, pe 
Valea Vâlsanului. În paralel, organele de securitate con- 
stituiseră o formaţie condusă de locotenentul major Ale- 
xandru Ghiţă, care pendula pe valea râului Vâlsan. 
Formaţia de securiști era însoțită de localnici pescari pen- 
tru a-i ademeni pe partizani. Recunoscându-i pe aceşti 
pescari, lon Marinescu, Constantin Jubleanu şi Gheorghe 
Mămăligă au ieşit din pădure, încercând să vorbească cu 
ei. Pescarii au dispărut rapid, iar securiştii au deschis fo- 
cul. Cei trei luptători au încercat să se protejeze, fie 
culcându-se la pământ, fie încercând să intre în pădure. În 
fapt, situația era următoarea: Constantin Jubleanu s-a 
adăpostit jos, protejat parţial de o ridicătură de pământ 
sau un bolovan. Vizibil fiind, asupra lui se trăgea cel mai 
intens. Gheorghe Mămăligă, fugind, a fost împuşcat în 
cap şi a căzut în marginea poieniţei, iar Ionel Marinescu a 
reuşit să intre în pădure. A aşteptat până a văzut de unde 
se trage și a ripostat. În schimbul de focuri, locotenentul- 
major Alexandru Ghiţă şi caporalul Ion Băloiu au fost 
împușcați mortal, iar ceilalți au fugit. Marinescu îl sal- 
vează pe Jubleanu, rănit, dar nu grav și dispar în pădure 





Restituiri Pitești nr. 4/2014 


prof. lon |. ȘTEFAN 


neștiind câţi securiști mai sunt. Când s-au convins că nu 
este pericol, au revenit în poieniță și au luat cadavrul lui 
Gheorghe Mămăligă, ascunzându-l în pădure. Au plecat 
spre locul de întâlnire şi au ajuns a doua zi, când ceilalți 
deja aflaseră de evenimente. Din declaraţia lui Toma Ar- 
năuțoiu, Titu Jubleanu l-a îmbrăţişat pe Marinescu, 
spunându-i: „Doctore, meriţi orice de la mine, că mi-ai 
salvat copilul de la moarte”. 

În dimincaţa zilei de 2 septembrie 1950, în muntele 
Găleşescu, în apropierea vârfului Moldoveanu, se aflau 
Toma şi Petre Arnăuţoiu, lon Marinescu și Constantin 
Jubleanu, toți încercând să vâneze capre negre pentru 
hrană. Poposiseră chiar la bordeiul ciobanilor, aici 
aflându-se numai Nicolae Vasilescu din Domnești. În zo- 
nă se aflau de câteva zile patru indivizi, îmbrăcaţi civil, și 
unul în uniformă de miliţian, dar legat de mâini. Aceştia, 
în discuţiile cu ciobanii, se interesau de existența grupului 
de partizani, spunând că vor să li se alăture. Despre mili- 
țianul legat, spuneau că l-au capturat și l-au luat drept 
ghid. Cum era inevitabil, dat fiind traseul muntos, ca par- 
tizanii să nu se întâlnească cu grupul celor patru, ciobanul 
Vasilescu este trimis la acest grup, iar întorcându-se, con- 
firmă că indivizii erau înarmaţi. lonel Marinescu ia iniția- 
tiva de a merge către acești indivizi pentru a se convinge 
de intenţiile lor. EI a fost însoţit de Petre Arnăuţoiu şi de 
Constantin Jubleanu, Toma spunând că el nu merge. 
Când cei trei luptători s-au apropiat la aproximativ 200 
m, au fost primiți cu foc fără somaţie. A urmat un schimb 
de focuri care a avut ca rezultat trei morți din rândul turiș- 
tilor, iar a patra persoană, o femeie grav rănită care a fost 
la rândul ei lichidată. Milițianul legat a spus că toți sunt 
subofițeri de securitate, iar legarea lui, o stratagemă. Du- 
pă trecerea pericolului, a revenit și Toma Arnăuţoiu, care 
a insistat ca individual capturat să fie lăsat liber, că poate 
este nevinovat. L-au lăsat să plece, dar nu l-au iertat ai lui 
— securiştii — condamnându-l la 25 de ani de închisoare, 

pentru trădarea celoralţi. Din documentul securității care 
relatează acest eveniment reiese clar că cei de pe munte 
erau, de fapt, subofiţeti ai securității. 

Ziua de 10 iulie 1951 găseşte grupul Jubleanu- 
Marinescu acționând în zona Vâlsanului, mai precis în 
muntele Ţuica. Aici aveau un loc-reper pe care îl stabili- 
seră cu un susținător — brigadierul silvic Dinescu, care 
printr-un consemn îi alerta atunci când în zonă se ivea 
vreun pericol. Când au coborât pe piscul Scroafa, con- 
semnul era „pe linişte”, ca atare s-au apucat de gospodă- 
mie, să spele rufe, să gătească mâncare etc. Titu şi 
Marioara Jubleanu se ocupau cu aceste îndeletniciri, în 
timp ce băieţii, Ionel Marinescu şi Constantin (Tică) 
Jubleanu, puțin mai departe, jucau tabinet. Din desiş au 
apărut securiștii care au deschis foc automat. Cum armele 
partizanilor erau jos, lângă foc, nu putut răspunde la atac, 
iar cei doi soți Jubleanu au încercat să fugă. Ultimele cu- 
vinte ale Marioarei Jubleanu ciuruită de rafale de armă 
automată au fost: „Trage, Titule, să scape băieții”!. Ma- 
rioara Jubleanu moare, iar soțul ei, Titu, demoralizat şi 
înconjurat, ridică mâinile şi se predă. Fiind în marginea 
unui pârâiaş, este nevoit să sape cu miinile în prundiș o 
groapă în care şi-a îngropat soția. Ionel Marinescu şi 
Constantin Jubleanu reuşesc să scape, doar cu pistoalele 
la șold. Numai cei doi mai supraviețuiesc din acest grup. 

O ultimă acțiune comună va avea loc în 17-18 august 
1952, la cabana Padina din munții Bucegi. În urma aces- 
tei acţiuni, luptătorii se aprovizionează cu mâncare și 
echipament. În această acțiune de răsunet s-a distins în 
mod special Ionel Marinescu. Pe 31 august 1952, cei doi, 
Ionel Marinescu şi Constantin Jubleanu, se despart din 
nou de fraţii Arnăuţoiu şi de Maria Plop, insistând că vor 
să ierneze separat. Această hotărâre a tensionat şi mai 
mult starea de spririt. Nu trebuie uitat nici faptul că gru- 
pul lui Arnăuţoiu își intensificase şi diversificase legături- 
le cu oameni precum Marinica Chirca, preotul Nicolae 
Andreescu sau preotul Ion Constantinescu. Scopul final 
era de a se adăposti în satul Poienărci de pe raza comunei 
Corbi. O condiţie majoră și ultimativă era aceea de a-i ţi- 
ne departe pe Ionel Marinescu și Constantin Jubleanu, de- 
oarece aceştia „nu vor accepta să stea cu mâinile în sân”. 

Toate acestea, poate și altele, au dus la decizia fraţilor 
Arnăuţoiu de a-l asasina pe „doctorul”?, adică pe Ionel 
Marinescu. Cei doi, Marinescu şi Jubleanu, au mers în ta- 
băra Arnăuţoilor pentru o ultimă discuţie privind plecarea 
lor. Când au sosit cei doi, Toma Arnăuţoiu l-a antrenat pe 
Ionel Marinescu într-o discuţie, moment în care Petre Ar- 
năuţoiu, neobservat de Marinescu, îl loveşte pe acesta în 
cap cu toporul şi amândoi se prăbuşesc la pământ. Toma 
Arnăuţoiu îl dezarmează pe Tică Jubleanu, după care îl dă 
“sub observaţie Mariei Plop care-l ţine sub amenințarea 
pistolului mitralieră. În continuare, ia toporul şi-l mai lo- 
veşte încă o dată în cap pe Ionel Marinescu. La rândul 
său, Petre Arnăuţoiu se ridică şi îi mai aplică şi el încă o 
lovitură de topor muribundului. Apoi, cei doi fraţi îl pun 
pe Constantin Jubleanu să sape o gropă în care a fost 
aruncat Ionel Marinescu. În următoarea săptămână își as- 
cund urmele şi pleacă la Poienărei, unde îşi găsesc adă- 
postul dorit, rămânând până !a prinderea lor în primăvara 

lui 1958. În legătură cu această crimă, iată ce ne spune 
Alexandru Marinescu, fratele lui Ionel Marinescu: „După 
ce s-a instalat la Poienărei, Toma Arnăuţoiu, având mai 
mult timp de gândire, ştiind că împreună cu fratele său |- 
au ucis pe Marinescu şi că s-ar putea să dea socolelă 
cândva, a vrut să-şi creeze un alibi, o justificare. Crima 
era crimă. Dar dacă e făcută în legitimă apărare s-ar putea 
justifica. Cine ar putea mai bine să facă mărturii în acest 
sens decât Constantin (Tică) Jubleanu, acela care pe par- 
cursul anilor petrecuţi în munte a fost alături de Marines- 
cu. Zis și făcut. Îl pune pe Jubleanu să scrie un aşa zis 
jurnal. [...]. Doar când e vorba de doctorul Marinescu şi 
familia lui lucrurile se schimbă, devin acuzatoare ca de 
felul acesta: tatăl lui a fost inspector școlar în perioada 
1945-1946, când s-a instalat comunismul, că doctorul, 
student fiind, ar fi fost înscris în Tineretul Progresist — 
organizaţie comunistă. Că de câte ori el (Jubleanu) a fost 
răcit, doctorul l-a ignorat şi doar „Domnul Tomiţă” (Ar- 
năuţoiu) îi făcea câte o frecţie, că din alimentele pe care 
le lua „doctorul” îşi făcea o parte mai mare etc. [...]. Să 
vedem sfârșitul jurnalului care coincide cu omorârea lui 
Marinescu. Citez din jurnal: eram pe afară din bordei 
(spune Jubleanu) când am auzit în bordei un foc de armă 
şi o voce: „ce faci, crminalule?” Când am intrat înăuntru, 
domnul Tomiţă (Arnăuţoiu) era palid, îi trecuse glonțul 
prin mâneca hainei, iar pe pardoseală era un tub de pisto- 
let STEIER, pe care numai „doctorul” îl avea. Deci, doc- 
torul a vrut să-l împuște pe Arnăuţoiu, iar acesta, în 
legitimă apărare, l-a lichidat. Câtă diferență între adevăra- 
ta crimă şi această minciună!! Jurnalul a fost pus într-un 
vas smolit și îngropat la tulpina unui copac. După prinde- 
rea lor, Arnăuţoii au indicat securiștilor unde se găsea 
acest jurnal. De remarcat faptul că acest jurnal cuprinde 
300 de pagini şi este dactilografiat, ceea ce duce la bănu- 
iala că securiştii au putut intercala în text orice au dorit. 
Originalul nu se găseşte în arhiva C.N.S.A.S. În schimb, 
se găseşte un document despre care nu s-a amintit absolut 
nimic de cei care au cercetat această arhivă. Este vorba de 
un mic jurnal ţinut de Ionel Marinescu şi scris olograf pe 
foițe dintr-un bloc-notes capturat de la securiştii uciși pe 
muntele Găleşescu. „Doctorul” aduce acuzaţii grave lui 
Toma Arnăuţoiu, făcându-l răspunzător de starea tensio- 
nată din grup. Din document reiese că Toma Arnăuţoiu 
era foarte autoritar, dar indecis pe ce cale să meargă: a 
compromisului sau a luptei până la capăt. Ionel Marines- 
cu înclina clar către cea de-a doua variantă. Problema 
aceasta, dar și altele pe care le-am expus în acest material 
au dus, din păcate, la tragedia de pe muntele Dara. La 4 
iulie 1958, în urma declaraţiilor fraților Arnăuţoiu din ca- 
drul anchetelor desfăşurate la sediul securităţii din Piteşti, 
organele de stat au mers şi au identificat tocul şi cadavrul 





! În jurnal, Constantin Jubleanu susține că Ion Marinescu l-ar fi 
ucis pe Gheorghe (Titi) Mămăligă. În fapt, acesta a fost ucis în 
incidentul de pe Vâlsan din 10 august 1950. Iniţial, Titu 
Jubleanu a declarat că așa s-au desfășurat evenimentele, pentru 
ca mai apoi, după arestările din 1958, să îşi schimbe declarația. 
Într-o declaraţie în urma interogatoriului din 2 februarie 1959, 
Petre Arnăuţoiu arată că Gheorghe Mămătigă a fost omorât pe 
Vâlsan, în ciocnirea cu securitatea. 

din muntele Dara. lată documentul de constatare: 
Proces-Verbal 
4 iulie 1958 


Noi, Căpitanul MOLEA MARIAN, Procuror Militar 
şef, al Procuraturii Militare Piteşti, împreună cu Cpt. DI- 
ȚĂ GHEORGHE, anchetator penal de securitate din 
MAL. U.M. 0336. Piteşti; 

Avînd în vedere declarațiile învinuiţilor: ARNĂU- 
ȚOIU TOMA, ARNĂUȚOIU PETRE şi PLOP MARIA, 
din care rezultă între altele, că la data de 7 septembrie 
1952 l-au asasinat pe numitul Marinescu V. Ion, membru 
al bandei teroriste „ARNĂUȚOIU”, al cărui cadavru l-au 
îngropat în muntele Dara, punctual Brâul Dării din masi- 
vul Făgăraş; 

În scopul verificării declarațiilor învinuiţilor arătați 
mai sus şi având în vedere că fapta constituie infracțiunea 
de asasinat p.p. de art. 464 al 1.C.P.; 

Astăzi data de mai sus, am procedat la deshumarea 
cadavrului numitului MARINESCU V. ION şi am con- 
statat următoarele: 

În punctul descris mai sus, s-a săpat în locul indicat 
ŞI, la o adâncime de cca. 80 cm., s-a găsit în descompune- 
re cadavrul unui bărbat de statură mijlocie, părul blond 
roșcat. 

Analizând craniul, am constatat mai multe spărturi de 
profunzime, cauzate de lovituri cu un corp tare. 

Din constatările făcute cu această ocazie și după 
semnalmentele elementare: având în vedere şi cele decla- 
rate de învinuiţii: ARNĂUȚOIU TOMA, ARNĂUȚOILU 
PETRE și MARIA PLOP, în sensul că ele se confirmă 
privitor la modul cum a fost săvârșit asasinatul, s-a ajuns 
la concluzia că cadavrul este al teroristului MARINESCU 
V. ION. 

Drept pentru care am încheiat prezentul proces- 
verbal, spre cele legale. 


PROCUROR MILITAR ŞEF 
Cpt. de Justiţie 
M. Molea (ss) indescifrabil 


ANCHETATOR PENAL DE SECURITATE 
Cpt. Diţă Gheorghe (ss) indescifrabil 

Acesta a fost sfârşitul tragic al luptătorului anticomu- 
nist Ion (Ionel) Marinescu, când încă nu împlinise 25 de 
ani. Atunci, pe munte a fost îngropat fără hainele cele mai 
bune, fără bocanci, fără ceasul său, obiecte care i-au fost 
luate de foştii săi camarazi, fără sicriu, fără cruce la 
mormânt... 

Trebuie înţeles că înainte de a fi eroi, trădători, laşi, 
cei implicați au fost oameni, cu bune, dar şi cu rele. Nu- 
mai plecând de la aceste considerente, fără a face apolo- 
gia unora în detrimentul altora, putem înţelege 
desfăşurarea evenimentelor, prezentând adevărul sau ceea 
ce se revendică a fi cât mai aproape de acest adevăr. 

Importanţa intrării României în prima conflagrație mondială 


Ofensiva armatei române n-a fost o surpriză pentru 
comandamentul celor patru state ce formau Puterile Cen- 
trale. Mai gravă a fost topirea trupelor austro-ungare ce 
formau cordonul defensiv pe linia Carpaţilor. Monarhia 
dualistă era incapabilă să ridice o nouă oaste pentru aco- 
perirea noului front. Oraşele cădeau unul după altul, re- 

sursele de cărbune din Valea Jiului erau pierdute şi baio- 
netele româneşti se apropiau de combinatele metalurgice 
din Hunedoara. Fierul şi cărbunele erau sângele războiu- 
lui modern şi Viena se îndrepta spre un dezastru. 
Germania a fost obligată să intervină în speranţa sal- 
vării aliatului fragil. Străpungerea frontului românesc 

promitea şi o captură deosebit de prețioasă pentru o eco- 
nomie lipsită de mari rezerve: petrolul românesc. Berlinul 
se afla într-o mare criză a efectivelor după șocurile numi- 
te Verdun şi Somme, dar cuvântul dat a fost respectat. 
Trenurile au început să se scurgă spre mica putere carpa- 
tică chiar de sub nasul spionajului Antantei. Armata ro- 
mână s-a trezit cu un puhoi se soldaţi în uniforme cenuşii 
şi sub un potop de gloanţe şi obuze. Deplasarea a fost 
masivă şi până-n octombrie 1917 armata Kaiser-ului n-a 
mai reuşit ofensive de mare amploare pe celelalte fron- 
turi. 

Berlinul n-a trimis unităţi lipsite de valoare şi fără 
tehnică. Divizia 187 infanterie a venit din Franța şi dacă 
ne raportăm doar la număr, se poate spune că practic nu 
însemna ceva. Se ştie că o singură maşină sau unitate mi- 
litară sunt insuficiente pe fronturile moderne. Divizia 187 
infanterie erau însă din alt aluat. Avea 44 de mitraliere, 
tranşeele cu arme automate în cooperare cu rețelele de 
sârmă ghimpată fiind aproape impenetrabile în cazul ata- 
curilor cu infanterie în formaţii dense şi la lumina zilei. 
Tirul încrucişat era perfect executat de către servanții ex- 
perimentaţi. Mai periculoase erau însă bateriile de tunuri 
şi obuziere. Au fost deplasate 19, ceea ce înseamnă 76 de 
piese moderne. Gurile de foc erau superioare prin calibru 
şi cadență celor din înzestrarea marilor unităţi româneşti. 
Nici cu muniţia nu erau probleme şi trupele române au 
sesizat imediat prezența noului adversar, absolut superior 
ca pregătire austro-ungarilor. Nici avioanele n-au fost ui- 
tate şi fieeare-divizie era însoţită de o secțiune de tunuri 
antiaeriene. Lipsa pieselor însemna o aerisire a cerului 
francez. 

Tot de pe frontul francez a fost deplasat şi Corpul al- 
pin bavarez. Se poate crede că era ceva neglijabil după 
luptele dure din regiunea Verdun. Greşit. Marea unitate 
şi-a păstrat rolul de spărgător de fronturi prin înzestrarea 
cu multe guri de foc. Avea 73 de mitraliere, ceea ce era 
ceva de neînchipuit după standarde româneşti. Stătea mai 
rău la capitolul artilerie. Erau doar 10 baterii, dar nu din 
cauza unei lipse de material. Alpinii se caracterizau prin 
mobilitate şi prea multe tunuri ar fi redus viteza în ofen- 
sivă. Cele 40 de tunuri şi obuziere erau suficiente. Se 
adăuga o companie de aruncătoare de mine, extrem de 
periculoase prin folosirea proiectilelor înalt explozive. 
Armata română nu prea avea cu ce să le neutralizeze. 

Divizia 76 infanterie de rezervă a sosit de pe frontul 
rusesc cu 7] de mitraliere şi 18 baterii. Se adăuga compa- 
nia de aruncătoare. Marea unitate a avut pierderi mari în 
luptele pentru Sibiu şi Braşov. A fost măcinată apoi în 
sângeroasele încleştări din culoarul Rucăr — Bran. Refă- 
cută în iarna anului 1917 prin aducerea de noi recruți, a 
fost aruncată în luptele pentru spargerea frontului de la 
Mărăşeşti, dar n-a putut să înainteze prea mult în dispozi- 
tivul aliat. Noroc că militarii ruşi erau dispuşi să fugă du- 
pă un tir de artilerie mai intens. Dacă ne uităm la 
înzestrarea din septembrie 1916 a marii unităţi germane, 

nu se poate spune că frontul rusesc nu s-a aerisit. A fost 
doar un exemplu de divizie retrasă. Cum combativitatea 
uriaşului aliat lăsa mult de dorit, germanii au retras valuri 
de unităţi pentru a le arunca asupra României. 

Linia defensivă de pe crestele Carpaţilor nu ceda și 
Berlinul trebuia să ajungă la resursele României până la 
venirea iernii. A fost dislocată şi Divizia 49 infanterie, 
dar n-a mai ajuns să lupte pe Jiu. Trupele proaspete au in- 
trat primele în Bucureşti. 

Comandamentul Puterilor Centrale ştia că armata ro- 
mână nu se poate compara cu forțele celor patru aliaţi şi 
că avea forțe insuficiente pentru o apărare eficientă şi de 
durată a întregului front. Apărea astfel o ocazie prielnică 
pentru folosirea cavaleriei, unităţile mobile blocate de ti- 
rul mitralierelor putând să realizeze străpungeri în adân- 
cimea frontului inamic. Trenurile cu mari unități au 
început să curgă spre sud-est. Trebuie precizat că deplasa- 
rea unor astfel de trupe era extrem de costisitoare din ca- 
uza consumului de furaje impus de cabaline, dar în vreme 
de război nu prea se mai ține cont de cheltuieli. Acestea 
se contabilizează abia la sfârşit când analiştii se miră de 
epuizarea părților implicate. Au fost trimise împotriva 
României Diviziile 3, 6 şi 7 de cavalerie. Mobilizarea de 
forțe mobile a însemnat că Germania a renunțat la speran- 
ţa unor străpungeri decisive în 1916 pe alte fronturi. Alia- 
ţii puteau să se pregătească în linişte de victorie sau de 
revoluții. 

Austro-Ungaria a trimis trupe de cavalerie pentru con- 
solidarea frontului ce se dovedea un adevărat ulcer. A so- 
sit Divizia | cavalerie ce s-a blocat în regiunea Oituz — 


Vrancea. Bulgaria a deplasat Divizia 1 cavalerie în Do- 


brogea. Deplasarea unor mari unităţi de cavalerie demon- 
stra o intenţie a comandamentului Puterilor Centrale de a 
executa operațiuni ofensive în adâncimea frontului româ- 
nesc, dar arăta o slăbire a potenţialului de atac pe celelalte 
fronturi. De fapt, până la cedarea Rusiei şi a României nu 
s-a putut străpunge niciun dispozitiv defensiv inamic. 

Am ales doar câteva exemple despre forțele deplasate 
la ordinul Berlinului. Unii istorici din fostele state aliate 
încearcă să nege importanța armatei române pe câmpurile 
de luptă ale primei conflagrații mondiale, dar orice oştire 
se destramă pe măsură ce frontul se lungeşte. Nici trupele 
germane nu puteau să facă excepţie şi tabăra Puterilor 
Centrale a suportat pierderi grele. Să nu mai punem la so- 
coteală simpla blocare a marilor unități inamice. Din pă- 
cate, comandanții aliați au trimis armament şi instructori, 
dar n-au ştiut să profite decisiv de eforturile armatei ro- 
mâne. Forţele inamice sosite erau prea numeroase în ra- 
port cu potenţialul României. Presiunea exagerată a 
Puterilor Centrale a dus la pierderea şanselor de victorie 
pe alte sectoare de front în 1916, Verdunul devenind un 
eşec catastrofal pentru armata germană. Mutarea piese- 
lor grele germano — austriece împotriva pionilor ro- 
mâni a adus înfrângerea. Conflictul s-a prelungit inutil 
de sângeros până-n noiembrie 1918. 

Consideraţii privind evoluţia serviciului de alimentare 
cu apă şi canalizare din municipiul Piteşti 


Motto: 

„Apă, tu n-ai gust, nici culoare, nici miros, este impo- 
sibil să te descriem, ne bucurăm de tine fără să ştim ce 
reprezinți. Ar fi greşit să afirmăm că eşti necesară pentru 
viaţă, tu eşti însăşi viaţa. ” 

(Antoine de Saint-Exupery, Terre des Hommes) 


Apa, unul din elementele fundamentale ale vieţii a 
fost folosită de om de-a lungul istoriei sale încă din cele 
mai vechi timpuri. Acesta a folosit apa izvoarelor, a pâra- 
ielor, a râurilor, iar aşezările umane au fost amplasate în 
principal în apropierea unci surse de apă!. Evoluţia istori- 
că a societăţii umane, a determinat ca omul să folosească 
din ce în ce mai multă apă, situaţie care în zilele noastre a 
dus la apariţia unci probleme la nivel mondial în ceea ce 
priveşte penuria de apă, nevoia de apă crescând odată cu 
dezvoltarea așezărilor umane, cu dezvoltarea activităţilor 
economice, cu accelerarea procesului de urbanizare şi cu 
creşterea gradului de civilizaţie a aşezărilor umane. 

Râul Argeş curge în direcție sudică traversând o zonă 
muntoasă, câmpii înalte şi joase şi în final se varsă în flu- 
viul Dunărea. În judeţul Argeş, el are o lungime de 140 
km. Bazinul hidrografic al Argeşului dispune de resurse 
bogate de apă, reprezentate de râuri, lacuri de acumulare 
şi ape subterane (freatice şi de mare adâncime). În ceea ce 
priveşte oraşul Piteşti, în special în zona fostei reşedințe 
domneşti temporare, cercetările arheologice au atestat 
faptul că au existat sisteme pentru asigurarea alimentării 
cu apă potabilă încă începând cu secolul XVII-lea. Ulte- 
rior, la începutul epocii moderne, apa potabilă era obținu- 
tă de populaţia oraşului Piteşti cu ajutorul cişmelelor şi 
puţurilor, însă calitatea acesteia nu era foarte bună. Pri- 
mele proiecte edilitare de amenajare a sistemului de ali- 
mentare cu apă potabilă realizate de Primăria oraşului 
Piteşti, datează din anul 1882, când s-a decis iniţierea 
unui sistem de captare a izvoarelor de la Valea stâncii 
(Pădurea Trivale) şi construirea unei rețele de conducte 
pentru aducțiunea apei în oraş. 

În anul 1884, se fixa o nouă sursă de apă potabilă pen- 
tru oraş şi anume izvoarele de lângă Biserica Sfântul Ilie, 
lucrările pentru realizarea apeductului fiind finalizate în 
anul 1885, reţeaua având o lungime totală de 3.363 m. 
Urmează o nouă etapă în dezvoltarea sistemului de ali- 
mentare cu apă a oraşului Piteşti în perioada 1897-1898, 
noua sursă de apă realizată sub coordonarea colonelului 
Alexandru Budeişteanu, alături de cele două menționate 





1 Vezi pentru mai multe detalii Daniela Ileana Stancu, Dragoş 
Mandescu, Valentin Motreanu, Remus Petre Cârstea, Simona 
Moaghen, Pe Argeş în jos...:monografia serviciului de alimen- 
tare cu apă şi de canalizare din municipiul Piteşti, Editura 
Trend, 2011. 

fiind cea de la Podul Balasache. 

Oraşul Pitești va dispune de un sistem centralizat de 
alimentare cu apă din anii 1908-1909, sursa de apă folosi- 
tă fiind pânza de apă freatică din terasa cuprinsă între râul 
Argeş şi râul Doamnei. La sfârşitul anului 1905, Primăria 
Piteşti va încheia un contract pentru alimentarea oraşului 
cu apă potabilă prin intermediul proiectului realizat de 
inginerul W.H. Lindley. Acest proiect asigura o cantitate 
zilnică de apă de 7.200 m.c., el fiind realizat în două eta- 
pe. Urmează construcția la sfârșitul anului 1908 a rezer- 
vorului de apă aflat în fosta comună Papuceşti, actual- 
mente cartierul Trivale, construcție finalizată în anul 
1910 sub îndrumarea inginerului Moţoi. Totodată va în- 
cepe să funcționeze şi Uzina de Apă de la Mărăcineni, 
astfel că la sfârşitul anului 1913 şi începutul următorului 
an, aceasta să funcţioneze fără întrerupere. 

Perioada interbelică este caracterizată prin intensifi- 
carea lucrărilor de alimentare cu apă şi canalizare la nive- 
lul oraşului Piteşti. Serviciul de canalizare al oraşului 
avea ca obiectiv executarea canalelor şi construcțiilor 
speciale conform instrucţiunilor şi planurilor de detaliu pe 
care Primăria Piteşti le prezenta constructorului. În anul 
1928-vor începe lucrările de drenare și canalizare a cimi- 
tirului ortodox Sfântul Gheorghe. Pentru o mai bună ges- 
tionare a calității serviciilor de alimentare cu apă, canal, 
salubritate băi comunale, energie electrică şi gaze, s-a lu- 
at decizia înființării Întreprinderilor Comunale Piteşti, 
având ca for tutelar Direcţia Generală a Exploatărilor 
Comunale din cadrul Ministerului de Interne. 

Odată cu declanşarea celui de-al doilea război mondi- 
al, bombardamentele americane desfășurate asupra oraşu- 
lui Piteşti (6 mai, 6 iunie, 4 iulie 1944) au dus la afectarea 
instalaţiilor de apă din oraşul Piteşti, două din cele trei 
conducte principale de refulare fiind distruse, în zone no- 
dale principale, precum şi la trecerea peste râul Argeş, pe 
bulevard, în dreptul Şcolii nr.3, în dreptul străzii Cozia, în 
zona gării. Cu ocazia acestor bombardamente, au fost dis- 
truse si o parte din conductele de canalizare. Totodată, 
desfăşurarea războiului a blocat achiziția echipamentelor 
necesare dezvoltării sistemului de alimentare cu apă, fiind 
abia în anul 1948 montate două grupuri de pompare apă 
pentru uzina de apă. 

Între anii 1960-1989, locuitorii oraşului Piteşti au be- 
neficiat de apă potabilă doar după asigurarea nevoilor 
unităţilor industriale de interes naţional şi local aflate pe 
teritoriul oraşului şi în vecinătatea sa. Va fi construită în 
anul 1950 uzina de apă de la Valea Mare pentru alimenta- 
rea cu apă a coloniei de la Ştefăneşti, tot în anul 1950 In- 
treprinderile Comunale Piteşti se vor organiza în 
Întreprinderile Regionale Edilitare Comunale Piteşti lu- 
ând în administrare şi alte unități. 

În anul 1957, Întreprinderile Regionale Edilitare Co- 

munale Pitești îşi vor schimba denumirea în Întreprinderi- 
le de Gospodărire Orăşenească Piteşti care vor avea ca 
activități: apă, canal, electricitate, fond locativ, salubrita- 
te, băi comunale şi transport în comun. Odată cu dezvol- 
tarea unităţilor economice de pe platformele industriale 
ale oraşului Piteşti, au fost realizate diverse lucrări de pu- 
nerc în funcțiune a unor noi instalaţii care să asigure atât 
debitul de apă necesar acestor obiective economice cât şi 
locuitorilor noilor cartiere care se construiau. 

În ceea ce priveşte canalizarea oraşului Piteşti, vom 
menţiona începerea lucrărilor la staţia de epurare a oraşu- 
lui Piteşti, un complex de instalaţii inexistente până 
atunci în sistemul de alimentare cu apă al orașului. Cana- 
lizarea oraşului Piteşti a fost concepută în două sisteme: 
sistem unitar (partea veche a oraşului) şi sistem separativ- 
menajer şi pluvial (pentru cealaltă parte a oraşului). 

Sistemul de alimentare cu apă din municipiul Piteşti 
beneficiază de o staţie de tratare a apei de suprafaţă ce a 
fost construită în perioada 1968-1970, fiind extinsă în 
anul 1981, ajungând la o capacitate totală de tratare de 
2.135 Vs. Tratarea apei se face prin schema tehnologică 
clasică: coagulare — decantare-filtrare rapidă — clorinare, 
pentru sursa de suprafață prin Uzina Budeasa şi pentru 
sursa subterană prin uzinele Mărăcineni- Valea Mare, sur- 
sa de suprafață asigurând consumatorilor 93%, iar ce a 
subterană 7% din debitul total de apă captată. 

Pc lângă lucrările de alimentare cu apă şi canalizare a 
oraşului Piteşti, s-au avut în vedere şi crearea unor condi- 
ţii ca şi locuitorii comunelor limitrofe oraşului Piteşti să 
bencficieze de servicii de alimentare cu apă. În acest sens, 
în anul 1980, în cadrul „studiului general de alimentare 
cu apă a comunelor din Judeţul Argeş” întocmit de ing. 
Dumitru Toma, s-a propus să se alimenteze cu apă comu- 
na Bradu printr-o conductă DN 250 mm, în lungime de 
circa 7 km, din gospodăria de apă Războieni, lucrare ce a 
fost finalizată integral în anul 1980, iar din gospodăria de 
apă Găvana s-a realizat alimentarea cu apă a comunelor 
de pe platforma Cotmeana. După anul 1990, s-a pus în 
discuţie problema evitării pierderilor de apă prin contori- 
zarea cu aparatură adecvată. În prezent, la nivelul muni- 
cipiului Piteşti există societatea S.C. APĂ CANAL 2000 
S.A. Piteşti, ce îşi desfăşoară activitatea pe raza adminis- 
trativă a municipiului Pitești dar şi a oraşelor Costeşti, 
Ştefăneşti, Topoloveni și a comunelor Albota, Bascov, 
Bradu, Brăduleţ, Buzoieşti, Căteasca, Lunca Corbului, 
Mărăcineni, Stolnici, Teiu şi Țiţeşti, prestând servicii de 
alimentare cu apă şi de canalizare pentru circa 350.000 de 
locuitori. 

Societatea S.C. APĂ CANAL 2000 S.A. Piteşti este 
operator regional specializat în domeniul producerii şi 

distribuirii apei potabile şi colectării, epurării şi evacuării 
apelor uzate, fiind o societate comercială cu capital majo- 
ritar de stat, acționari fiind Consiliul Local al Municipiu- 
lui Piteşti, Consiliul Judeţean Argeş şi 14 consilii locale 
ale localităţilor membre ale Asociaţiei de Dezvoltare In- 
tercomunitară Argeş (ADIA). 

Aşa cum am menționat anterior, actualul serviciu de 
alimentare cu apă şi canal a cunoscut de-a lungul timpului 


mai multe forme de organizare adaptate potrivit cerințelor 
asigurării serviciilor de alimentare cu apă şi canalizare a 
oraşului. Astfel, fosta Întreprindere de Gospodărie Co- 
munală şi Locativă, înfiinţată în anul 1960 a fost trans- 
formată în Regia de Gospodărie Comunală (REGOCOM 
R.A.), în anul 1992, activitate ce era desfăşurată numai pe 
teritoriul municipiului Piteşti şi în comunele limitrofe, 
cuprinzând următoarele servicii: alimentare cu apă, cana- 
lizare-epurare, producere şi disiribuţie energie termică, 
administrare fond locativ şi salubrizare. Ulterior se înfiin- 
țează REGOTRANS R._A. în anul 1996 ca urmare a fuzi- 
unii cu Regia de Transport Urban (Transloc R.A.), care 
cuprindea toate serviciile publice subordonate consiliului 
local desfăşurându-şi activitatea pe bază de gestiune eco- 
nomică şi autonomie financiară în subordinea Consiliului 
Local Piteşti. În anul 2000 i-a fiinţă, S.C. APĂ CANAL 
2000 S.A. Piteşti, prin divizarea regici mai sus menţiona- 
te în societăți comerciale specializate pe domenii conform 
prevederilor Ordonanţei de Urgenţă a Guvernului 
nr.30/1997. Astfel, prin Hotărârea Consiliului Local Pi- 
teşti nr.28/17.02.2000 a fost înființată societatea APĂ 
CANAL 2000 S.A. Piteşti, care şi-a început activitatea la 
data de 01 iulie 2000. Activitatea desfășurată la nivelul 
societății comerciale este reglementată în principal pe 
Legea nr.51/2006 a serviciilor comunitare de utilităţi pu- 
blice, a Legii nr.241/2006 a serviciului de alimentare cu 
apă şi de canalizare, a Ordinului Preşedintelui ANRSC 
nr.88/2007 pentru 'aprobarea Regulamentului-cadru al 
serviciului de alimentare cu apă şi de canalizare. 

Societatea APĂ CANAL 2000 S.A. Piteşti deține li- 
cența de operare clasa 1 pentru serviciile publice de ali- 
mentare cu apă şi de canalizare, aprobată prin Ordinul 
Preşedintelui Autorităţii Naţionale de Reglementare pen- 
tru Serviciile Publice .de Gospodărie Comunală 
nr.133/23.03.2010. Societatea APĂ CANAL 2000 S.A. 
Piteşti a devenit prima companie de apă din ţară care a 
implementat un sistem de management integrat calitate — 
mediu — sănătate şi securitate ocupaţională, obținând în 
acest sens o serie de certificate. Obiectivul principal al 
societății APĂ CANAL 2000 S.A. Piteşti îl constituie sa- 
tisfacerea cerințelor beneficiarilor serviciilor de alimenta- 
re cu apă și canalizare în ceea ce priveşte asigurarea din 
punct de vedere calitativ şi cantitativ a acestor servicii, în 
condiţiile protejării mediului înconjurător. 

Societatea APĂ CANAL 2000 S.A. Pitești s-a impli- 
cat şi în mediatizarea serviciilor pe care le prestează în 
rândul copiilor, al tinerilor prin crearea Programului Edu- 
cațional Piky în anul 2003. Prin acest program li se pre- 
zintă acestora rolul și importanţa apei, folosirea raţională 
a acesteia, a protejării mediului înconjurător. Acest pro- 
gram s-a derulat prin intermediul unităților de învățământ 
primar, gimnazial și liceal din judeţul Argeș. Totodată în 
cadrul acestui program au fost organizate diferite acţiuni 
cum ar îi cele legate de Ziua Mondială a Apei pe 22 mar- 
tie şi de Ziua Internaţională de Monitorizare a Apei pe 18 
septembrie. Închei acest articol cu moto-ul Programului 
Educaţional Piky: „Apa înseamnă viaţă, preţuiți-o şi nu 
risipiţi”. 

Liviu Rebreanu, promotor al existenţei 
şi culturii tradiţionale româneşti (II) 


Credinţa — un alt concept existenţial regăsit în particu- 
laritatea universului de virtuţi al ţăranului român. Nu este 
vorba de un sentiment abstract sau de o construcție teolo- 
gică tot atât de abstractă, ci la fel ca şi pentru alte catego- 
rii existenţiale, regăsim în credința ţăranului român un 
univers inefabil prin care el îşi manifestă simplitatea şi 
puritatea sa, împreună cu smerenia şi iubirea de Dumne- 
zeu „Precum şi-a păstrat limba, tot astfel a păstrat și a 
modelat țăranul român, după chipul şi asemănarea lui, 
credința în Dumnezeu. Din bătrâne superstiții, din rămăşi- 
țe de credință străvechi, transformate şi adaptate, din 
dogme şi precepte creştine, el și-a alcătuit o religie speci- 
fică... Religia aceasta, legea românească, e unică pentru 
întreg neamul nostru pe deasupra controverselor teologi- 
ce. În ea se rezumă concepția de viață a ţăranului român, 
resemnarea şi încrederea lui în dreptatea divină. Legea 
românească este suportul moral al ţăranului”. 

Romancierul nu rămâne într-o viziune idilică, pastora- 
1ă. Nu neglijează conceptele raționale şi importanța crea- 
ţiei culturale, inclusiv a celei estetice. Etnicul, ca parte a 
ontologicului social şi individual, este numai temeiul pe 
care se construieşte adevărata şi autentica creaţie, cu deo- 
sebire în plan estetic. Este şi aici o idee filosofică profun- 
dă, prin care actul creator în sfera esteticului nu poate 
avea o justificare în sine, ci este necesar pentru a rămâne 
într-o formă valorică şi inclusiv în conştiinţa colectivită- 
ţii, raportarea acestuia la existentul social şi uman în pri- 
mul rând prin valorile etnice. Iată ce spunea autorul în 
acest sens: „confundând culturalul sau etnicul cu esteti- 
cul, se anihilează creaţia de artă. Opera nu valorează prin 
materialul rural sau -urban, ci numai prin realizare esteti- 
că. Dar estetica nu exclude predominanţa unui spirit spe- 
cific, care dă anume culoare şi autenticitate operei”. 

Totodată, Liviu Rebreanu nu opune cultura, înțeleasă în 
particularitatea şi specificul ei, determinată de realităţile 
existenţiale româneşti, spiritului modernist propriu civili- 
zaţiei, care se manifestă cu deosebire în mediul orăşe- 
nesc. Este şi aici un raport recesiv, deoarece autenticitatea 
civilizației, inclusiv în dimensiunile sale moderne, nu are 
o justificare în ea însăşi, ci numai prin preluarea şi înţele- 
gerea. profundă a valorilor şi realităţilor naţionale. Sunt 
semnificative aprecierile marelui romancier pe care le re- 
găsim tot în memorabilul discurs de recepție la Academia 
Română: „căci modernismul adevărat nu cere înstrăinare 
de realităţile naţionale, ci tocmai înțelegerea mai pătrun- 
zătoare, adâncirea şi valorificarea originalității acestor re- 
alităţi. Literatură fără țară nu există, cum nu există plantă 
fără pământ. „.Între sat şi oraş trebuie să se creeze simbio- 
za care să potenţeze toate puterile creatoare. Numai sim- 
bioza aceasta va naşte marea cultură românească de care, 
în sfârşit, va beneficia şi țăranul român, conservatorul 
trecutului şi tinereții noastre”. 
Semnificațiile actuale ale acestei analize şi valoarea 

profundă a conceptelor şi categoriilor filosofice sunt de 
necontestat. De altfel, Liviu Rebreanu nu este singurul 
care în faţa forului ştiinţific academic suprem a afirmat şi 
a susținut autenticul în cultura şi creaţia românească por- 
nind de la valorile simple şi pure regăsite în viaţa cotidia- 
nă a ţăranului român. În discursul său de recepție de la 
Academia Română din 5 iunie 1937, intitulat „Elogiul sa- 
tului românesc”, poetul şi filosoful român Lucian Blaga 
dezvolta metafora sa poetică „veşnicia s-a născut la sat” 
şi argumenta că satul românesc este „singura prezenţă vie 
încă, deşi nemuritoare, nemuritoare deşi aşa de terestră, 
este unanimul nostru înaintaş fără nume”. 

Actualitatea discursului filosofic al marelui romancier 
Liviu Rebreanu se află însă în contradicţie cu realitatea 
socială contemporană, nu numai în ceea ce priveşte starea 
actuală a satului românesc, dar şi existenţa în acest timp 
tumultuos atrag sub semnul unui pragmatism tehnic, 
ideologic şi politic, a valorilor cu încărcătură ontologică 
şi tradiţională. Este o situație generată de particularitățile 
societăţii contemporane care, nu numai la noi, dar şi în 
multe alte locuri, pun pe primul plan civilizaţia cu prag- 
matismul ei şi consideră actul de cultură ca subordonat 
existenţei cotidiene imediate şi mai grav utilitarismului. 
Prin urmare, raportarea la etnic, la cultural ca specific na- 
țional, devine în prezent mai mult o retorică decât o re- 
flectare a unor realități contemporane. Desigur, structurile 
şi particularităţile civilizaţiei informatice şi tehnologice 
nu pot fi contrapuse culturii în general şi nici negate sub 
aspectul dimensiunii lor existenţiale, ceea ce trebuie to- 
tuşi să ne dea de gândit sub acest imperiu civilizator, este 
schimbarea raportului dintre materie şi spirit, adică pre- 
dominarea organicului față de actul spiritual şi, mai ales, 
faţă de actul de creaţie în domeniul spiritului. Se ajunge 
astfel ca viaţa şi existenţa în general să fie identificată cu 
utilitarismul specific civilizaţiei fără vreo raportare pro- 
fundă la valori existenţiale. i 

Este prilejul să reamintim şi aici că viața, chiar şi în 
formele sale specifice civilizației moderne, înseamnă mai 
mult decât consum, decât tendinţa nelimitată spre a ago- 
nisi bunuri şi a rămâne în această sferă. Este evident că, 
indiferent cum am înțelege acest raport, dintre cultură şi 
civilizaţie, trebuie să acceptăm axioma potrivit căreia 
trăim nu numai biologic, ci şi spiritual. Depinde însă de 
fiecare dintre noi de a regăsi şi de a da sensurile profun- 
de, adevărate ale spiritualului sau să îl transferăm şi pe 
acesta într-o simplă anexă la o existenţă materială neau- 
tentică. 

În acest sens cred că trebuie să privim mesajul de pes- 
te timp pe care Liviu Rebreanu, în memorabilul său dis- 
curs de la Academia Română ni-l transnute ca pe o 
invitaţie adresată fiecăruia dintre noi de a redescoperi şi a 
reconstrui simplitatea şi puritatea omenească pornind de 
la conceptele existenţiale ale poporului român ce se con- 

stituie într-o permanenţă ontologică prin care acesta s-a 
putut păstra în faţa atâtor alte manifestări raționaliste ale 
spiritului. Le reamintim în încheierea acestor modeste 
consideraţii: „rasa, pământul, limba şi credinţa noastră”. 
De altfel, cultura română, aşa cum spunea şi filosoful 
Constantin Noica, dacă ne raportăm la creaţia pur intelec- 


tuală, a rămas undeva în marginea creaţiei europene. Noi 
ne-am putut impune, totuşi, în marea cultură şi rămânem 
în autenticitatea valorilor specifice acesteia, numai prin 
raportarea permanentă a actului creator la ontologicul va- 
lorii, adică la etnic, al cărui reprezentant profund şi peren 
este țăranul român. 


Motorsportul argeşean se conjugă... la trecut! (II1) 


TRAVERSAREA DEȘERTULUI 

Pentru Ilioaea însă, ceea ce a urmat nu e de dorit ni- 
mănui. Au fost ani de tensiuni şi stres. De procese inter- 
minabile, cărora li s-au adăugat altele, conjugale. A trecut 
prin crize morale şi psihologice pronunţate, Au fost ani 
sabatici pentru sportivul spectaculos, impulsiv, dar ex- 
trem de eficient, care a declanşat scânteia cu efect de 
„big-bang” pentru automobilismul argeşean. O adevărată 
stea a pilotajului, care şi atunci când nu era într-o zi de 
excepție era mult mai bun decât cei mai mulţi. 

Întâiul maestru al automobiliștilor de pe aceste me- 
leaguri avea, să fie ținut ani buni departe de sportul care-l 
acaparase. În care ştia că poate fi cel mai bun, dar n-a pu- 
tut să dovedească, fiindcă soarta-i întorsese spatele, 

A revenit greu în activitatea sportivă. Târziu, când în 
echipă „se intra, cum se intra”. Aici, Mircea are în vedere 
non-valorile. Pe unii dintre aceştia i-a avut navigatori în 
diversele, dar nu prea multele, raliuri internaţionale. Unii 
„l-au băgat în râpă”. Cu alţii nu s-a putut înțelege, fiind 
un individ extrem de pretenţios. Şi nu e nimic rău în 
aceasta. A încercat chiar și o combinaţie „contra naturii”, 
nu şi contra inimii, cu „Gigi” Morassi. Undeva, într-o 
cursă din Bulgaria. Dar coabitarea s-a dovedit mai dificilă 
decât cea dintre Hamilton și Alonso. 














Aşa arăta Gheorghe Morassi la vremea când s-a apucat de curse. 
Lui i se zicea şi „nenea”. Şi a fost primul campion 
la automobilism al Argeşului. 


În campionat a revenit abia în 1975. A făcut-o în 
compania prietenului său, Ovidiu Scobai, aflat atunci la 
prima sa „ieşire” adevărată. Revenirea a fost penalizată şi 
de prezenţa la acea oră, în echipa uzinei, a unor echipaje 
formate, probate, şi cu rezultate. Mai era şi reținerea uno- 
ra care nu uitaseră „episodul Mateiaş”. Scobai s-a urcat 

lângă Ilioaea şi n-a regretat. În prima lor cursă, „Raliul 
Iaşului”, au câştigat clasa! O revenire încurajatoare pen- 
tru pilot. Un start promiţător pentru navigator. Au mai 
mers împreună şi în anul următor, dar rezultate spectacu- 
loasc, dătătoare de oxigen, întârziau să apară. Ba era chiar 
mai rău! Veneau în urma unor colegi de echipă. Traversa 
acum un alt deşert. Era prea mult pentru un individ de 
clasa lui. Cu aspiraţiile sale îndreptăţite. 

„NENEA” INAUGUREAZĂ CALEA REGALĂ 

Să ne reîntoarcem la echipa UAP, pe care am părăsit- 
o la sfârşitul primului ei sezon, şi să vedem ce-a urmat în 
era post-llioaea, 

Şi să reținem că raliurile sunt nu doar întreceri sporti- 
ve ci, în aceeaşi măsură, stare de spirit. Ce se manifestă 
atât în timpul cursei propriu-zise, cât şi în afara ei. 

Sarea de spirit este de cele mai multe ori la originea 
unor succese incredibile, sau e „vinovată” de multe eșecuri 
lameniabile. Şi am văzut câteva exemple care susţin teza. 

La începutul anului 1970, uzina realizează într-o rafa- 
lă scurtă, de numai 100 de bucăţi, o variantă sportivă” 
numită „S”. Vă imaginaţi, desigur, ce semnifica litera. 50 
dintre acestea sunt vândute de ACR sportivilor fruntaşi, 
iar celelalte merg la Inspectoratele de miliţie. 

Cu un astfel de exemplar, cele mai remarcabile rezul- 
tate le-a obţinut în acel an cuplul Gh. Morassi-llie Oltea- 
nu. Într-un sezon destul de disputat, cu aceleaşi valori 
oficiind în arene, cu un Eugen Ionescu-Cristea în culmea 
talentului său, prezent peste tot şi oriunde, inclusiv la ra- 
liul... actorilor, și câştigând întruna, cei doi piteşteni obțin 
podiumuri la clasă şi chiar în clasamentul general al în- 
trecerilor. După asemenea prestații de toată splendoarea, 
sfârşitul de sezon îi va plasa pe a treia treaptă a ierarhiei 
absolute, după eternii duelişti, Aurel Puiu şi „Genu” Cris- 
tea. Care beneficiau nu de Dacia 1100$S (cu roți ceva mai 
late, patru faruri, şi care, cu toţi cei 56-60 CP ai săi, era 
caracterizată tot de aptitudini sportive limitate), ci de Re- 
nault 8 Gordini. 

Podiumul în clasamentul absolut era fără discuţie o 
bună performanță, dar mai strălucitor era titlul obținut de 
„Gigi” Morassi, acompaniat de Ilie Olteanu, la clasa III, 
clasa lor! Este primul titlu în dreptul căruia era scris Pi- 
teşti. U. A. Piteşti. Echivala cu inaugurarea unei adevăra- 
te „căi regale”, pe care într-un viitor nu foarte îndepărtat 
vor păşi foarte mulţi sportivi, în dreptul cărora se vor re- 
găsi nume de echipe argeşene. În acel an 1970, doar trei 
cupluri au avut onoarea de a fi devenit campioni. Primii 
trei din clasamentul general: Puiu-Pescaru, Cristea- 

Vezeanu şi ei, cei doi piteşteni. lar dacă au existat vreunii 
care să fi pus pe seama întâmplării sau şansei, senzaționa- 
lul rezultat, vor constata uluitor de repede că s-au înşelat. 
Cei doi eroi locali vor recidiva în chiar anul următor! Şi 
cine ştie, poate ar fi ajuns mult mai departe, la râvnitul ti- 
tlu absolut, dacă forul sportiv autohton ar fi continuat să 
organizeze campionatul de raliuri. Care, timp de trei ani a 
dispărut din calendar!? 





Spectatorilor le era satisfăcută pofta de senzaţional 
când „nenea” se afla la startul cursei. 


Sezonul a fost unul deosebit de prolific pentru Gh. 
Morassi, zis „nenea”, de către Florin, căruia îi era frate 
mai mare. La volanul unei Dacia 1100$, cu „S” mai re- 
pede de la... super-bricolaj, devine campion naţional şi la 
viteză în coastă! De-a dreptul uluitor acest Morassi! Şi 
deosebit de interesant. Calitățile înnăscute, asociate cu 
plăcerea pilotajului, l-au ajutat să se infiltreze printre ma- 
rile nume ale vremii. Să-şi permită să fie chiar egalul lor. 
Pentru că meserie nu se putea învăţă şi nici fura. A încer- 
cat odată, la un circuit, să aplice regula după care cea mai 
bună şcoală de pilotaj e să mergi „în plasa” campionului. 
S-a plasat după unul dintre aşii vremii, şi a încercat să-i 
copieze manevrele. Când frâna acela, frâna şi el. Dar con- 
stata că pierde teren... Nu i-a trebuit prea mult să înțelea- 
gă. Cel din faţă mima frânarea. Apăsa pedala de frână 
doar cât să se aprindă luminile de stop! 

Dacă în 1969, anul începutului, Gh. Morassi, „Gig!”, 
fusese umbrit de performanţele lui Ilioaea şi Răuţă, acum 
relațiile şi poziţiile s-au redefinit. EI este cel mai bun, şi 
toţi colegii se văd obligaţi să-i recunoască superioritatea. 

PILOTA MEREU ŞI ORICE 

Mircea [lioaea este unul care-l aprecia foarte mult, 
Peste decenii, el îşi va aminti perfect, ca de una din mari- 
le legende sau adevăruri ale acestei lumi, că: „Gigi, la 
vremea aceca era şofer pe un „Bucegi” cu remorcă, cu ca- 
re ducea piese de la Colibaşi, la „Steagul Roşu” din Bra- 
şov. 138 km. pe care-i făcea, zice acesta, cu o precizie de 
ceas elvetic, în 160 minute”!! Un rezultat remarcabil, pe 
care foarte puţini din şoferi îl pot reuși. Este diferenţa în- 
tre a circula, a conduce şi a pilota. Gh. Morassi făcea 
frecvent astfel de timpi de referință. EI, şi la volanul au- 
tocamionului, pilota. 

Tot Ilioaea își mai ainintește de o altă întâmplare ce 





evidențiază calitățile lui „nenea”. Aşteptând startul într-o 
etapă imposibilă, Moeciu-Fundata, 26 km de acoperit în 
27 min, Gheorghe nu mai avea astâmpăr. Se tot învârtea 
şi se ruga: „dă, Doamne, să plouă!”. Şi a început să plo- 
uă! Atunci, povesteşte Mircea, „ne-a bătut pe toți cu mai 
bine de un minut. A fost singurul care nu a luat penali- 
zăr”. 





Celălalt Morassi, Florin. 


Foarte bun, talentat, fără reţineri, „Gigi” avea, ca şi 
fratele său Florin, mania să maltrateze maneta cutiei de 
viteze. Atât de dur lucrau cu aceasta încât, dacă nu se ru- 
pea în cursa, trebuia, din prudenţă, schimbată. Nu ar mai 
fi suportat o altă serie de brutalități. 

Pentru a încheia succinta sa prezentare, să nu uităm că 
era un-temerar la volan. Cu un stil atât de spectaculos, în- 
cât deseori părea un adevărat kamikaze. A rămas de ncui- 
“tat în memoria celor prezenţi în dreptul unei succesiuni de 
viraje dreapta-stânga, de pe Mateiaş, glisada uriaşă în ca- 
re s-a angrenat la parcurgerea primului dintre ele. O gli- 
sadă ce părea că nu se va termina decât cu o ieşire în 
decor, fiindcă se apropia cealaltă curbă, spre stânga, şi 
„nenea” era cu botul maşinii în direcție opusă! Dar 
Morassi a controlat-o cu o superioritate dumnezeiască, pe 
care ţi-o dă numai măiestria înnăscută. Cu o „lovitură de 
volan” fermă şi precisă, maşina n-a avut altă soluție decât 
să asculte docilă de şeful ei. Iar spectatorii au putut să re- 
alizeze că uitaseră să mai respire. 

Spre final de carieră, când se apropia tot mai greu de 
„locurile calde” din fruntea ierarhiei, făcea adesea apel la 
tactica „dezinformării”. Un mare pilot îşi amintea ca a asis- 
tat la o discuţie în care un alergător mai puțin experimentat 
îl întreba în ce treaptă a cutiei de viteze abordează un anu- 
me viraj. Fără să stea pe gânduri, i-a indicat o cifra ce l-a 
stupefiat pe martor. Mai târziu, când acesta a vrut să afle de 
ce i-a spus o astfel de valoare care l-ar scoate de pe traseu, 
„nenea” a fost deosebit de franc: „îi mai răresc”. 

CEI DOI MORASSI 

Dar să nu facem figură de părtinitori şi să nu-l „bă- 
găm în seamă” şi pe celălalt frate Morassi, pe Florin. Nici 
el nu avea cum să difere prea mult de „nenea”, fiindcă 
erau făcuţi din acelaşi „aluat”. Florin însă cra mai cere- 
bral, dar şi mai curajos. „Ca şi Ilioaca, zice Marian Stă- 
nescu, în cursă, Morassi cel mic era fără mamă, fără tată. 
Cu el mergeai la victorie. Sau nu termina cursa. Ori venea 
pe podium, ori o punea pe pavilion”. 

„Gigi” Morassi la Sinaia, în 1972, primind cupa şi diploma. 


Bineînţeles, putem crede că aceste calități au fost mo- 
tivul pentru care, atunci când R.N.U. Renault a dotat uzi- 
na cu un foarte puternic R 12 Gordini, ce afişa sfidător 
165 CP, o maşină făcută pentru a învinge, ea i-a fost în- 
credinţată lui Florin. Iar acesta a onorat aşteptările. A de- 
venit chiar campion național la viteză în coastă. La clasa 
sa. Dar o clasă extrem de dură. Şi, desigur, un an mai târ- 
ziu decât „nenea”. 





Florin Morassi (în dr.) avea în dotare o superbă maşină de rasă. 
Un Renault 12 Gordini de 165CP, cu care a obţinut succese notabile. 


Momentul de apogeu l-a constituit cursa de viteză de 
la Feleac, din 1972. Întrecere cu participare internaționa- 
lă, în care a venit pe locul al treilea! Înaintea lui Fugen 
Ionescu Cristea, marele star al acelor ani! Trebuie neapă- 
rat să aflați cum s-a întâmplat, pentru că e definitoriu pen- 
tru calităţile şi caracterul lui. La prima urcare, „Genu” îl 
bătuse pe Florin. Acesta însă nu putea digera înfrângerea. 
Mai urma 0 urcare dar, a priori, nu şi pentru el. Atât a in- 
sistat pe lângă şeful echipei, încât acesta a cedat și i-a dat 
„verde”. Dar cu recomandarea. expresă, ce friza implora- 
rea, să nu lovească mașina pentru că „el, Stănescu, n-ar 
mai avea trai cu directorul general al uzinei”. Era o maşi- 
nă unică în România. Celelalte, care ajunseseră în posesia 
A.C.R., aveau numai 125 CP. Florin a promis şi s-a ținut 
de cuvânt. Într-un acces de mândrie, a pilotat ca-n transă 
hipnotică şi a reuşit să-l învingă pe lonescu-Cristea! La 
final, în ierarhia tuturor participanţilor la curse, a ocupat 
un flatant loc trei. Niciodată întâmplat celor de la UAP, 
fiindcă atunci s-a instituit faimosul „Top3”. 

Tot cu „Gordina mare”, Florin, acum alături de 





„Gigi”, câştigă magistral „Raliul României” din anul ur- 
mător. O victorie netă şi fără drept de apel, pe care nu o 
reuşise Ilioaea în acel an de început, 1969, de care am 
vorbit în episodul precedent. Lipsa unora din aşii vremii 
nu afectează cu nimic valoarea rezultatului. Iar în favoa- 
rea acestei aprecieri trebuie neapărat avută în vedere o 
mare ispravă a lor. Ce dovedeşte nu doar dominaţia he- 
gemonică pe care au exercitat-o asupra tuturor celor pre- 
zenţi la competiţie, cât mai ales clasa deosebită a celor 
doi Morassi. La vremea aceea, în afara probelor speciale 
ce contribuiau la alcătuirea clasamentului, se mai făcea 
apel şi la etapele zise „imposibile”. Distanțe parcurse pe 
drum public, cu circulație deschisă, într-un interval de 
timp extrem de greu de realizat, datorită traficului, barie- 
relor sau multor altor necunoscute ce puteau apărea. lar 
„Raliul Românei” nu putea fi „defavorizat” de o astfel de 
absență. Aşa că i se prescrisese o etapă de 65 km, cu 65 
min. timp ideal de parcurgere. Tot ce trecea peste, deve- 
nea penalizare şi, la finalul întrecerii, afecta negativ re- 
zultatele înregistrate de echipaj pe probele speciale. Dacă 
ajungeai mai devreme, ceea ce era cvasi-imposibil, era 
OK. Dar nici nu primeai bonificaţie. Ei bine, abia în tim- 
pul cursei lumea şi-a dat seama că organizatorii făcuseră 
o eroare. O mare eroare. În 65 min. trebuiau parcurşi nu 
65 km, ci... 87!? Vă imaginaţi ce goană nebună a început. 
Ce pericole potenţiale i-au pândit pe cei aflați atunci în 
trafic! Ce riscuri şi-au asumat concurenții! Cu toate efor- 
turile disperate ale tuturor, un singur echipaj, doar unul 
Singur, a reuşit să ajungă în timp. Aţi ghicit: frații 
Morassi! 

Uzina putea obține atunci chiar-o dublă, adică primele 
două locuri, dacă alţi fraţi, sibienii Şanta, nu eşuau la doar 
1,3 sec. de ocupanţii locului secund! Nişte necunoscuți 
aflaţi la volanul unei Dacia 1100, devenită vetustă chiar şi 
pentru data la care ne referim. 

Anul 1973 a fost unul entuziasmant pentru Florin şi 
„Gigi”, de data aceasta cu avantaj de partea lui „nenea”. 
Care l-a bătut deseori pe mezin. La finalul stagiunii, în 
„Top 10”, Gigi era pe locul trei, după Eugen lonescu 
Cristea şi Marin Dumitrescu; Florin pe şapte, iar nou- 
venitul în echipă, Petre Vezeanu, pe zece. La acest ono- 
rant rezultat a contribuit locul trei în clasamentul absolut 
al „cățărătorilor”. Unde doar Cristea şi Dumitrescu i-au 
luat fața. La care s-a adăugat poziţia secundă la clasa sa. 

Vezeanu debarcase în echipa uzinei în urma dispariţi- 
ei formaţiei bucureştene „Dacia Service”, ce grupa multe 
din valorile cardinale ale vremii: Marin Dumitrescu, Do- 
rin Motoc, Ştefan Iancovici şi el, cel numit mai înainte. A 
fost o echipă care n-a existat prea mult, dar a fost mai 
performantă decât uzina în sportul auto al timpului. Ea nu 
era agreată la Colibaşi, în schimb era sprijinită cu piese 
de schimb. 

Prin comparaţie cu aceasta, la începutul anilor '70 
presa vremii nu considera gruparea celor de la Colibaşi 
drept „echipă de uzină”, Ci o formaţie ce exista mai mult 
datorită „microbului şi tenacității” unora. Este şi motivul 
ce a generat o binevenită reorganizare a feam-ului piteş- 
tean. Dar toate la timpul lor. Un lucru însă era clar: peri- 
oada idilică luase sfârşit. 

Primul Regulament pentru administrarea şi exploatarea 
staţiunii balneare Băile Govora 


Începuturile stațiunii Băile Govora pornesc imediat 
după Războiul de Independenţă şi se leagă de marele om 
politic liberal Ion C. Brătianu, cel care a sesizat importan- 
ţa apelor de la Govora atât din punct de vedere medical, 
cât şi economic. Imediat după câştigarea independenței, 
România va intra într-o nouă etapă de dezvoltare marcată 
de viziunea economică şi politică a Partidului Naţional 
Liberal. Deviza „prin noi înşine” a devenit esența doctri- 
nei liberale, caracterizată prin o politică vamală protecțio- 
nistă, încurajarea industriei naționale şi stabilirea unor 
condiţii restrictive pentru capitalurile străine! Având în 
vedere contextul istoric, România a păşit mai târziu pe ca- 
lea modernizării. Prin urmare, intervenţia statului în pro- 
cesul de modernizare a societății şi a dezvoltării vieții 
economice s-a constituit într-o trăsătură esențială”. 

În acest context trebuie privită şi intervenția statului în 
sensul încurajării exploatării resurselor naturale ale ţării, 
un bun deloc de neglijat în condiţiile în care statul român 
nu dispunea de capital şi de forţă de muncă calificată, Ca 
urmare, în 1895 este elaborată Legea Minelor care a creat 
condiţiile exploatării resurselor subsolului de care Româ- 
nia dispunea din belşug. Era separată proprietatea asupra 
solului de cea a subsolului, ultimul aparţinând statului cu 
toate resursele sale. Excepţie făcea petrolul, care revenea 
proprietarului solului, ceca ce a deschis larg uşile capitalu- 
lui străin”. Revenind la staţiunea Govora, primele explo- 
rări ale solului şi analize ale calităţii apelor se fac în mod 
organizat şi ştiinţific după anului 1879, odată cu prezența 
doctorului militar Nicolae Zorileanu*, care va aduce o 
ambulanţă militară cu soldați bolnavi de pelagră şi sifilis, 
pe care va încerca efectele terapeutice ale apelor minerale 
de aici. În zonă, forări se mai făcuseră şi înainte, în condi- 
țiile în care statul român se implica activ în încercarea de a 
descoperi petrol. 

În urma analizelor făcute în laboratoare din țară şi stră- 
inătate, observaţiile doctorului Zorileanu s-au dovedit co- 
recte şi chiar s-a extins paleta efectelor terapeutice ale 
apelor de la Govora şi în cazul bolilor reumatice. Informat 
despre aceasta de către doctorul Zorileanu, primul minis- 
tru Ion C. Brătianu a început să se implice activ în promo- 
varea apelor de la Govora, el însuşi făcând câţiva ani la 
rând cure cu apele de aici, după cum povesteşte fiica sa, 
Sabina Cantacuzino în amintirile sale“. 





! Istoria Românilor, vol. VII, tom II, Editura Enciclopedică, Bu- 
cureşti, 2003, p.33. 

? Ibidem, p.48. 

3 Ibidem, p.81. 

* +Nicolae Popescu Zorileanu(12 februarie 1848-4 noiem- 
brie1921) general şi doctor în medicină. Numele său se leagă de 
începuturile balneologiei româneşti, fiind cel care a pus bazele 
stațiunii balneo-climaterice Govora. 

În anul 1887, Govora este declarată stațiune balneară, 
iar parlamentul, dominat de liberali, votează un credit de 1 
milion de lei pentru captarea apelor de aici. Începe acum 
o perioadă de dezvoltare, fără egal în istoria stațiunii, în- 
treruptă în mod fatal de instaurarea regimului comunist. În 
etapa primelor începuturi se înscrie şi elaborarea în anul 
1890 de către Serviciul Apelor Minerale a primului Regu- 
lament pentru administrarea şi exploatarea stațiunii 
balneare Băile Govora, publicat în Monitorul Oficial, nr 
47 din 1 iunie 1890. Pe parcursul a 136 articole, acesta re- 
glementa, pe de o parte administrarea stațiunii sub toate 
aspectele, iar pe de altă parte modul de funcționare al Ser- 
viciul băilor. Din punct de vedere al administrației stațiu- 
nii, conducerea aparţinea unui director, inginer de mine, 
numit de către ministru şi aflat sub conducerea şefului 
Serviciului apelor minerale. Acesta era însărcinat cu su- 
pravegherea întregii activităţi, mai puţin cea medicală, ca- 
re se afla exclusiv în subordinea medicului statului. 
Directorul staţiunii avea în subordine personalul tehnic şi 
administrativ al apelor şi parcului, precum şi personalul 
polițienesc. 

La finele fiecărui sezon, acesta împreună cu medicul 
stațiunii, antreprenorul stabilimentului, primarul localității 
şi un delegat al proprietarilor de case, întocmea un raport 
asupra activității stațiunii, numărul de vizitatori şi băile 
efectuate, cuantumul încasărilor şi cheltuielilor făcute, 
precum şi propunerile de îmbunătățire a neajunsurilor. 
Ordinea şi liniştea în staţiune era asigurată de poliţia stați- 
unii, alcătuită dintr-un comisar polițienesc, un subcomisar 
şi 10 sergenţi de poliţie. Aceştia erau recrutați din rândul 
Poliţiei capitalei și trimiși în timpul sezonului în stațiune. 

Atribuţiile lor priveau urmărirea respectării reglemen- 
tărilor legale, păstrarea ordinii, siguranței publice, ipienei 
şi salubrităţii în stațiune. Erau supravegheate toate stabi- 
limentele publice, respectarea programului de funcționare 
aprobat, dar şi păstrarea unui comportament decent în 
acestea. O funcție importantă era aceea de a întocmi o 
evidență pe zile a vizitatorilor sosiți, localitatea de domici- 
liu, precum şi alte date personale şi înaintarea ei, periodic, 
Prefecturii Judeţului Vâlcea. Era reglementată circulația. 
vehiculelor în stațiune (trăsuri, care şi cai), dar şi funcțio- 
narea serviciului de salubritate care includea măturatul 
străzilor şi trotuarelor, ridicarea gunoaielor şi spălatul 
străzilor. Erau angajaţi măturători plătiți de către minister 
care păstrau curate străzile, în timp ce trotuarele erau cură- 
țate de către proprietarii caselor. Gunoaiele erau strânse cu 





Sabina Cantacuzino, Din viața familiei Ion C. Brătianu, vol, 
Editura Albatros, Bucureşti, 1993, p.157-159, 

5 Oane Sorin, Liberalismul Vâlcean. Istorii vechi şi noi, Rm. 
Vâlcea, 2013, p.131. 

căruțele şi depozitate în afara localităţii, în spaţii special 
amenajate. 

Străzile erau spălate după un program bine stabilit, cel 
puţin de două ori pe zi. Iluminatul stațiunii era asigurat 
prin instalarea şi întreținerea unor felinare cu petrol, plăti- 
te de către minister şi privea pieţele, străzile, parcul şi 
grădinile. Prin regulament era înființat un Serviciu tehnic 
al staţiunii care realiza lucrările de captare a apelor, su- 
praveghea şi întreținerea în bune condiții a stabilimentelor 
şi construcțiile statului, realiza reparaţiile la maşinile şi 
utilajele băilor. De asemenea, supraveghea şi se îngrijea 
de iluminatul stradal. PR 

Un capitol aparte era dedicat organizării contabilităţii 
stațiunii. Erau reglementate taxele de cură, cele de gunoi, 
prețul apelor minerale, etc., precum şi întocmirea de situa- 
ţii diverse. Spre exemplu, taxa de cură era plătită de orice 
persoană sau familie care sosea în stațiune, după o şedere 
de cel mult trei zile, dar şi de persoanele care veneau doar 
la băi, fără a locui aici, precum şi de proprietarii de case 
care închiriau vizitatorilor. Cuantumul acesteia cra de 5 lei 
de persoană, iar pentru o familie de 10 lei pe stagiune. 
Erau scutiți de plata taxei de cură militarii de grade inferi- 
oare, copii mai mici de 15 ani, servitorii, săracii şi funcţi- 
onarii staţiunii. 

Serviciul medical era foarte important pentru buna 
funcţionare a staţiunii. Acesta a fost organizat având o to- 
tală independenţă faţă de conducerea staţiunii. În fruntea 
lui se afla un medic-diriginte, numit de minister, doctor în 
medicină, o personalitate recunoscută în domeniul medi- 
cal. De altfel, mult timp această funcţie a fost ocupată de 
unul din întemeietorii stațiunii, doctorului Nicolae Zori- 
leanu. Medicul staţiunii asigura supravegherea activității 
stabilimentului de băi, distribuția apelor, tratamentul bol- 
navilor, dar şi condiţiile igienico-sanitare din staţiune. 
Programul medicului era de 8-10 ore pe zi; consultaţiile 
erau acordate tuturor bolnavilor la cabinetul său, iar pentru 
cei săraci acestea erau gratuite. Zilnic, dimineaţa, se efec- 
tua vizita medicală în stabiliment pentru a vedea condiţiile 
în care se făceau băile. Că medicul staţiunii trebuia să fie 
o personalitate în domeniul medical, este fără tăgadă do- 
vedit şi de faptul că el trebuia să întocmească periodic 
evidențe cu natura bolilor, tratamentele efectuate, rezulta- 
tele obținute și observaţiile de ordin medical făcute. Avea 
între atribuţiile sale şi pe aceea de a inspecta localurile 
publice pentru a constata condiţiile de igienă, precum şi 
locuinţele particularilor care închiriau camere vizitatorilor. 

Obligaţii aveau şi proprietarii de case de închiriat. 
Aceştia trebuiau până la | iunie să repare, să curețe şi 
completeze mobilierul camerelor. La 5 iunie o comisie 
numită de minister şi alcătuită din delegatul ministerului, 
reprezentantul proprietarilor şi medicul stațiunii inspecta 
toate casele pentru a verifica condiţiile de igienă, precum 
şi confortul oferit vizitatorilor. Orice abatere era sancțio- 
nată cu închiderea camerelor şi ridicarea dreptului de a în- 
chiria proprietarilor. Comisia fixa preţurile maximale de 
închiriere pe zi sau pe lună şi de asemenea, încadra în 
funcţie de condiţiile oferite, în trei categorii camerele de 
închiriat. Preţurile crau de 6 lei/zi sau 160 lei/lună- 
camerele din prima categorie, 5 lei/zi sau 120 lei/lună- 

camerele din categoria a doua şi Ileu/zi sau 30 lei/lună 
pentru camerele din categoria a treia. 

Proprietarii de case ţineau evidenţa vizitatorilor sosiți 
şi o înaintau la poliţie. De asemenea, aveau obligaţia de a 
plăti taxe de curăţenie, pentru ridicatul gunoaielor şi ilu- 
minatul din fața casei. Toate obligaţiile care-i priveau pe 
proprietarii de case erau valabile şi pentru cei care deţi- 
neau birturi, cârciumi sau care realizau orice altă activitate 
comercială. O atenţie deosebită se acorda condițiilor în ca- 
re se preparau şi depozitau alimentele. Orice încălcare a 
prevederilor regulamentului se sancţiona cu aplicarea de 
amenzi. Programul de funcționare era stabilit până la cel 
târziu 12 noaptea, iar proprietarii erau obligaţi să urmă- 
rească păstrarea moralei şi ordinei publice în stabilimente- 
le lor. Aceleaşi obligaţii legate de păstrare ordinii publice 
şi un comportament corect şi decent le aveau şi vizitatorii 
sosiți în stațiune. 

Al doilea capitol al regulamentului viza funcţionarea 
Serviciului băilor. Staţiunea funcţiona în regim sezonier, 
astfel că stagiunea începea la 1 iunie şi dura până la 1 sep- 
tembric. Băile se puteau face doar în funcție de recoman- 
darea medicului stațiunii și după achiziţionarea unor bilete 
de băi, în culori diferite, în funcţie de felul băilor. Durata 
băilor minerale, de vapori şi a duşurilor era fixată la o oră 
pentru băile minerale şi de vapori şi 30 minute pentru un 
duş simplu (timpul se cronometra numai după orologiul 
stabilimentului). Pacienţii puteau asista la pregătirea băilor 
proprii. Personalul care deservea băile respective era alcă- 
tuit dintr-un intendent-controlor, primi băiaşi şi prime 
băiaşe, băiaşe şi băieşi, masori, duşori şi duşoare. Supra- 
veghetorul-controlor era cel care supraveghea accesul în 
cabine, inspecta. dimincaţa starea de curăţenie a băilor şi 
rufăriei, prezența personalului la lucru. Toţi membrii per- 
sonalului erau obligaţi la un comportament politicos, ser- 
viabil în relaţia cu pacienții, le era interzis să primească 
bacşişuri sau să discute cu aceştia alte lucruri decât cele 
legate de tratament. Fiecare angajat trebuia să poarte o tă- 
bliţă pe care era trecut un număr, necesar pentru identifi- 
care în cazul unor reclamaţii venite de la pacienți. 

Programul era stabilit între 6-12 dimineaţa şi 2-6 seara, 
iar tariful băilor era stabilit în funcție de momentul zilei: 
2-3 lei de baie până la ora 12 şi 1,50-2,50 lei după ora 12. 
Pentru cei bolnavi, care nu puteau să se deplaseze, era 
prevăzută vânzarea de ape minerale, iodurate sau sulfu- 
roase, în sacale de 300 litri cu preţul de 4 lei sacaua. Nu se 
putea vinde apa decât după ce erau satisfăcute cerinţele 
stabilimentului de băi. Analiza regulamentului demon- 
strează implicarea statului în organizarea şi funcționarea 
stațiunii Govora încă de la început. Gândită după modelul 
stațiunilor din Europa occidentală, aceasta trebuia să devi- 
nă un model pentru felul în care societatea românească 
trebuia să evolueze şi pentru modul în care implicare coe- 
rentă şi puternică a statului putea să producă efecte mai 
mult decât benefice. Chiar dacă a fost elaborat când încă 
Govora nu era nici pe de parte o localitate în adevăratul 
sens al cuvântului, acesta a reglementat toate aspectele de 
viaţă cotidiană, precum şi cele de ordin medical, fiind cel 
mai complet regulament dintre cele elaborate mai târziu. 

Curiozităţi istorice despre Piteşti 


„„Piteştiul s-a confruntat de-a lungul timpului cu 
diverse probleme iscate de fenomene ale naturii sau 
de neglijenţa oamenilor? Astfel, în 1835 oraşul Pi- 
teşti şi judeţul Argeş de atunci au avut de suferit de 
pe urma abundenței de zăpadă!. În 1836 s-a înregis- 
trat o invazie de lăcuste“; în 1837 râul Argeş s-a re- 
vărsat în zona Piteştiului, producând inundaţii în 
primăvară”, pentru ca în vara aceluiaşi an să se insta- 
leze seceta. Anul 1838 nu este nici el mai sărac în 
evenimente extreme, cunoscând un cutremur“, urmat 
de o epidemie de ciumă? şi de o invazie de șoareci în 
satele argeşeneS. Consemnări despre incendii în Pi- 
teşti se păstrează pentru anii 18327, 18365, 1848, 
1907 şi 191110. 


„instituţiile publice din oraş au fost susţinute prin 
diverse acte de donații? Astfel de gesturi au aparținut 
lui Paraschiva Ştefu, care a efectuat o donație pentru 
înfiinţarea unei biblioteci publice în oraş în anul 
1870!!, lui T. Naum, pentru construirea unui spital!?, 
lui lon Nicolopol, care, prin testament, a făcut donaţii 
pentru construirea unei şcoli și a unui spital, în 
18785. Donaţii sunt înregistrate şi în 1889 pentru 
susținerea bisericii armene!*, în 1896 pentru con- 
strucţia unui spital, din partea lui I.C. Purcăreanu, în 
valoare de 20.000 de lei'5. Donaţii pentru azile de bă- 
trâni sau pentru infirmi au făcut Chiriac Vasiliu, în 
1906! şi Maria Teiuleanu, în 19141. 


„„„din Piteşti şi din judeţul Argeş se exportau lipi- 
tori, în 1835157 


! Direcţia Judeţeană a Arhivelor Naţionale Argeş, Piteşti, 
fond prefectura Argeş, ds. 107/1835. 

2 Ibidem, ds.1 17/1836. 

3 Ibidem, ds.11/1837. 

+ Ibidem, ds.33/1838. 

5 Ibidem, ds.77/1838. 

$ lbidem, ds.79/1838. 

7 Ibidem, ds.33/1832. 

& Ibidem, ds.43/1836. 

” Ibidem, ds.1/1907. 

19 jbidem, ds.1/191.1. 

1! Direcţia Judeţeană a Arhivelor Naţionale Argeş, Piteşti, 
fond Primăria Piteşti, ds. 13/1870. 

“2 Ibidem, ds.15/1874, 

13 Ibidem, ds.53/1878. 

14 Ibidem, ds.40/1889. 

15 Ibidem, ds.22/1896. 

16 [bidem, ds.42/1906. 

1 Ibidem, ds.6/1914. 

'8 Ibidem, fond prefectura Argeș, ds. 97/1835. 


Restituiri Pitești nr. 4/2014 





“culese de prof. dr. Elena ŞTEFĂNICĂ 


„„.în 1836, se interzice folosirea unor plante otrăvitoare de 
către localnici, precum „săricica”!”2 


„„piteştenii divorțau încă de la jumătatea secolului al 
XIX-lea, deşi reprezentanții bisericii apărau tradițiilor creştine 
şi amânau cât mai mult desfacerea căsătoriilor? Astfel, Cleo- 
patra Brătianu, căsătorită cu pitarul Gheorghe Lerescu din Pi- 
teşti, ambii boieri, au intentat un proces de divorț în 14 
noiembrie 1850, proces încheiat abia la 7 august 18532%. 


„la 1 august 1861 se adoptă un „Serviciu al diligenții” 
pentru Piteşti?! Miercurea și vinerea soseau diligenţele din 
Bucureşti, la ora 9 dimineaţa, iar peste trei ore plecau spre 
Slatina şi Craiova. „Serviciul de olac”, curieratul acelor vre- 
muri, se desfăşura tot în două zile pe săptămână: miercuri şi 
duminică, spre Râmnicu-Vâlcea şi spre Câmpulung. 











' Ibidem, ds. 60/1836. 
% Mavrodin, Teodor, Episcopia Argeşului 1793-1949, Piteşti, 2005, 


p.. | 
1 [dem, p.53. 

Nicolae Titulescu Mihail Kogalniceanu 
(1882-1941) (1817-1891) 





